Ngolah pare sing rasane pait tibak'e ora ewo. Pare iku kenek digawe osengan sing garai rasa paite ora sepiro kroso. Masio akeh wong sing ngerti carane tapi nag wes jajal ngolah dewe tetep kewohan. Terus sing paling penting sak liyane ngolah pare yaiku manfaate panganan sing teko pare. Salah sijine yaiku kenek digawe tomboh diabetes. Lah terus piye carane ngolah pare sing paite pol iku, carane yaiku pare maeng diumbah disek terus ditugel-tugel ambek isine ditokno. Sak marine diumbah karo ditugel-tugel, Iso wae diumbak karo uya utowo diumbah bolak-balik ben ora pait. Sak marine diumbah, pare wes kenek diolah sak enak'e sing ngolah contone, osengan, tumis, mbek sak teruse.


Yen ditakoni sapa olahragawan bal-balan sing paling disenengi karo kaluwargaku jawabane mesti Cak Rubi. Tanggaku iki ora ngawur yen dolanan bal-balan. Ora mung kuwi, nalika Cak Rubi main mesti tim iku bakalan menang amarga Cak Rubi mesti ngegolna. Pawakane Cak Rubi iki gedhe dhuwur, kulite sawo mateng, mripate amba, irunge mancung. Kabeh wong sing ndelok Cak Rubi mesti ngerti yen dheweke wong sing seneng olahraga. Saben dina, aku ngerti yen Cak Rubi latian kayata mlayu, push up, utawa latian nempak bal supaya pas ana tanding bal-balan ora nggawe kecewa. Aku lan kaluwargaku mesti ndelok Cak Rubi nalika tanding ana ing ngendi wae.


Nyambut gawe neng kantor kui luwih nguntungke wong sing duwe usaha. Wong-wong sing mung dadi pegawe neng kantor kui mesthi luwih seneng yen iso nyambut gawe seko omah. Soale wong dadi ora perlu ngadepi kahanan lalu lintas kotane sing ruwet. Dheweke dadi ora ngeroso wektu keguak neng dalan mergo bola-bali neng kantor sing ora dheweke senengi. Nanging, yen pegawe kantor podo geleme koyo ngono sing repot wong sing duwe usahane. Dheweke dadi ora iso ngatur lan ngawasi polah-polahe pegawe sing kerjo karo dheweke. Wong sing duwe ora tenanan ngerti yen pegawene kui kerjo tenanan neng omah opo malah males-malesan. Dheweke ora seneng ngeroso perkoro-perkoro sing iso gawe bisnise bangkrut kui.


Ning budaya Batak, ana salah sawijine kuliner sing diarani sashimi lokal amarga panganan iki iwak mentah sing dibumboni karo rempah-rempang sing akeh lan bisa langsung mateng amarga rempah-rempah kuwi. Kunci saka matenge iki yaiku akeh diwenehi asam batak, yaiku jeruk nipis sing banyune diparut ben rasa iwake luwih seger lan ana rempah andaliman, yaiku rempah khas batak. Nanging ora kabeh wong bisa masak panganan iki. Carane ben enak sak liyane nambah bumbu lan rempah yaiku milih iwak sing seger. Pas masak uga kudu resik ben ora ana kuman utawa bakteri sing bisa ngurangi rasa seger ning iwak, banjur iwak iki kudu disimpen pirang-pirang jam ben bumbune luwih ngerasuk.


Ndek Indonesia, akeh banget jeneng hotel bintang lima. Salah sijine Hotel Shangri-La sing cabange wes onok nang ndi ae, gak mek nang Indonesia tapi sampe luar negeri sisan. Hotel Shangri-La dinilai dadi salah siji hotel terbaik sak Indonesia. Hal iki mergo fasilitas hotel e sing super eksklusif. Sing paling populer iku onok kolam renang, WiFi gratis, antar-jemput bandara, parkir gratis, kamar bebas rokok, dan Bar. Kamare pun bener-bener didesain senyaman mungkin, mulai teko dipan, kasur, sampe sofa kamare. Terus biasane kan perlengkapan jedhing nang hotel yo sing iku iku ae, tapi bedo nek nang kene. Perlengkapan jedhing nang hotel iki nganggo produk bermerk impor tanpa onok label jeneng hotele.


Saiki kabeh negoro wes podo ngembangno sing jenenge robot kanggo nyukupi kebutuhan karo kemajuane negoro iku. Maringunu anjuran ambek saran teko pirang-pirang pihak termasuk ahli robot sing nang negoro iki yo wes nganjurno nak potensi ngembangno robot nag kene iki yo gede. Contoh potensi pengembangan robot sing dianjurno teko ahli iku maeng yoiku nag bidang pertanian, ndok bidang pertanian ancene potensine gedene pol opo maneh sawah nag negoro iki ancene ombohe megilan, terus generasi sing bakal nerosno pertanian yo tambah suwe tambah ilang. Mangkane anjuran nag bidang iku luweh pas. Sak liyane nag bidang pertanian yo ono maneh sing luwih cocok yo iku nag bidang kesehatan.


Ing Indonesia saiki wis akeh banget thukulan papan wisata anyar. Papan wisata anyar iki biasane isih kurang ditekani wong liya saengga bisa kasebut hidden gems utawa papan sing ora akeh dingerteni wong liya. Papan wisata iki biasane isih sepi banget lan fasilitase ora pati lengkap. Supaya hidden gems iki tetep bisa rame ditekani wong saka endi-endi, pihak pengelola kudu bisa ngembangake papan wisata iki. Misale dipromosina ana ing sosial media, dipromosina lewat pamrentah dhaerah, nganti dipromosina liwat gethok tular. Karo promosi, pihak pengelola uga kudu ngapik i papan wisata iki supaya nalika wong-wong padha teka ora dadi gelo amarga jebule panggone kurang keramut.


Gak onok arek Jogja sing gak eroh ambek panganan sing siji iki, yaiku ayam krispine Olive Chicken. Ayam krispi sing siji iki mesti dadi andelane arek rantau nang Jogja soale rasane sing uwenak terus ukurane guede dan regane murah puol. 10 ewu isok entok paket sego karo ayam ambek es teh, iku pun sek susuk. Sing marakno Olive Chicken iki dadi panganan khas e Jogja iku mergo Olive Chicken iku mek onok nang Jogja tok, gak onok nang daerah liyane. Pemilike dewe sing ngomong nek Olive Chicken gak bakal buka nang daerah liyo sak liyane Jogja. Dadi gawe awakmu sing liburan nang Jogja, ojok lali nyicipi ayam krispine Olive Chicken rek.


Endog panganan sak yuto umat. Seko wong sing sugih banget tekan wong sing opo onone mesthi kerep mangan endog. Olahan endog sing paling gampang salah sijine endog dadar. Olahan endog kui gampang digawe lan iso dituku neng warteg-warteg. Akeh sing ngeroso, endog dadar sing didol neng warteg-warteg kui luwih enak timabangan endog dadar omah. Ono telung bahan utowo coro sing marake bedo. Sing kepisan, dadaran neng warteg ditambahi tepung. Biasane nganggo tepung maizena utowo tepung pati jagung. Tepung kui ngewehi tektur kenyal lan marai luwih padet. Keloro, banyu putih. Ketoke sepele sepele ning banyu kui iso gawe gareng pinggiran endoge ben ono tektur renyah. Ketelu, bakul warteg masake langsung nggo poris akeh, luwih seko telu endog.


Kegiyatan sing bisa dinggo ngisi waktu luang salah sijine yaiku ngopeni lele. Nanging ternak lele iki akeh maceme lan salah sawijine jenis budikdamber utawa "Budidaya Ikan dalam Ember" sing bisa diterapake masyarakat kutha sing minim lahan. Budikdamber iki uga nawarake panen sayuran kaya sawi utawa kangkung amarga iwak lan sayuran bisa diopeni sak panggon. Carane kaping pisan nyiapake ember khusus budikdamber, yaiku ember sing nduwure wis dibolongi lan disediakake media tandur. Kaping pidho nyiyapake bibit lele sing apik. Biyasane sak ember kuwi bisa diisi 20 kanthi 40 bibit sing kudu diawasi amarga sifate lele kuwi kanibal. Media kuwi uga mulai ditanduri lan ora butuh disiram amarga bisa nyerep nutrisi saka lele.


Saiki jamane ora karuan, kabeh wes podo modern. Tapi sing jenenge menungso iku kudu tetep jogo sifat ambek atine ben uwong nang pinggire tetep adem ayem ambekruku. Nah cerito sing saiki gelek diberitakno yaiku akeh wong-wong sing ora ngerti agama tapi sok ngerti utowo kemeroh, terus akeh bocah-bocah enom sing belajar agama tapi salah milih agama. Nah cerito sing koyok nginiki wes gelek tak petuki, salah sijine pas aku sembayang nang masjid kampus ono bocah sing kerudungan tapi nyekel ambek ngejak dolanan asu, mari ngunu asune iku melayuh nang gonanku. Mari ngunu bocahe ngomong lapooh aku kok mencolot ambek  wedi. terus tak omongi, aku ora wedi ambek asumu, tapi aku wedi ambek najis sing digowo asumu soale aku lagek mari wudu terus awaku isek akeh sing teles. Lapooh asu kok najis? soale nag ajaran islam asu iku ancene dinajisno ambek kitab suji soale ono bakteri sing blaekno kanggo kesehatane wong. Lah teko kene bocah maeng ora ngerti soale jarene iku podo wae lah wong podo-podo kewane kok ono sing dibedakno. Mari ngunu tak omongi, perkoro iki iku podo ambek uripe menungso. Menungso iku ono sing sehat ono sing loro yo ono sing gendeng nak kabeh iku dipadakno opo dunyo iki gak ojor?, mari ngunu bocah iki mikir suwe terus ngomong oh iyo ya.


Ning desa-desa, isih akeh omah-omah lawas sing isih dijaga lan ora dibongkar kaya omah-omah ning Jawa Timur.  Omah iki arane omah joglo Situbondo. Bentuke bedha amarga luwih cilik saka joglo ning daerah liyane lan luwih amba tanpa sekat amarga fungsi omah iki uga kanggo lumbung pari uga kanggo omah tinggal. Omah iki isih ana pengaruhe saka Madura amarga isih ana pembagian latar sing dikhususake kanggo tamu putra lan tamu putri sing dipisah. Omah jogo Situbondo iki uga nduwe dalem ageng, yaiku panggon kanggo urusan pribadi. Sajane omah joglo Situbondo iki akeh filosofine kanggo hubungan menungsa, nanging ora ana sing bisa njelaske. Kamangka kuwi, ayo ngenal omah adat iki lan paham karo filosofine ben ora ilang jawane.


Belakangan iki aku lagi seneng sayur buncis. Biasae sayuran sing mirip kacang panjang kui ditumis. Nanging amergo kekerepen maganan tumis buncis, aku dadi males. Ibuku nyarepke buncise kui digawe campuran sop. Cara gawe ne kui sing kepisan ngegodong daging utowo ayam kanggo gawe kaldu. Sambil nunggu kaldune, sayuran-sayuran sing dibutuhke koyo kol, wortel, buncis, lan loncang dicepake. Neng panci sing kepisah gongsong geprekan bawang putih. Yen wes wangi, tuang kaldu neng panci kui. Enteni tekan mendidih. Bar kui, leboke sayur-sayurane mau. Dileboke alon-alon seko sayuran sing paling atos. Sayuran kui  digodog tekan kabeh sayuran empuk. Pungkasane, tambah uyah, gulo, lan penyedap.


Ning taun iki, mulai akeh olahraga populer sing bisa dilakoni ning jero omah lan nganggo alat sing bisa dipasake karo hobi. Piranti olahraga sing penting kanggo ngelatih otot awak bagian ndhuwur yaiku samsak tinju. Akeh wong sing saiki milih olahraga tinju kanggo alternatif olahraga sing bisa ngubah emosi dadi tenaga sing bener. Banjur tinju iki dadi olahraga sing bisa ningkatake kekuatan lengen. Anane samsak iki uga bisa dadi latihan sasaran tinju ben ana target sing dikepengenake. Samsak tinju iki ukurane ora gedhe lan ora boros kaya treadmill. Nanging samsak tinju iki cukup nggantung ning kamar sing gedhe utawa cilik. Kamangka, ayo mulai ngalih marang tinju amarga piranti olahragane uga luwih gampang.


Wahyu kaping pisan ning al-quran yaiku surat al-alaq ayat 1. Surat kuwi yaiku perintah saka Gusti Allah lewat malaikat Jibril kanggo Nabi Muhammad ben maca ayat utawa wahyu diwenehake. Nanging uga akeh tafsir yen iqra iki ana maknane dhewe kanggo umat sak uwise nabi utawa umat jaman saiki. "Iqra" utawa artine "Wocoen" kuwi uga bisa diartekake awak dhewe kudu maca kabeh ayat al-qur'an lan tandha-tandha alam ning ngarep mripat amarga ning kana mesti ana hikmah sing bisa dijupuk. Hikmah iki uga bisa nulung awak dhewe urip ning dunya. Kamangka, awak dhewe kudu peka lan bisa maca lan ngerasa babagan tandha-tandha sing ana ning alam iki.


Budhaya sing wis mulai ditinggalake kuwi salah sijine anane bioskop misbar utawa layar tancep. Kena apa kok diarani misbar? Misbar kuwi singkatan saka "yen gerimis bubar" amarga bioskop iki mung bisa ditayangake rame-rame ning tengah lapangan. Bioskop iki ana ing sadurunge tahun 90-an, jamane bioskop durung terkenal, akeh, lan kualitas filme isih durung seapik kaya saiki. Misbar iki biyasane nayangake film-film sing rame diomongke kaya film india, film setan, utawa film sing nayangake babagan perjuangan kayak film G30S/PKI sing tayang saban wulan Oktober kanggo mengeti dina kesaktian Pancasila. Misbar kuwi bisa nayangake film ning jero desa, kamangka kuwi, saiki kudune mulai digalakake fasilitas desa sing bisa nampung misbar ben warga ora ketinggalan jaman.


Mbentuk ekskul ning sekolah kuwi pancen angel yen ora didasari minat sing kuwat lan uga ora ana wong sing ndukung kesenengan kuwi. Nanging ning akeh sekolah wis mulai dibebasake mbentuk ekskul olahraga, sing penting anggotane nyukupi lan administrasine gampang. Salah sijine sing lagi akeh dikembangke yaiku e-sport utawa olahraga elektronik. E-sport iki muai disorot ning manca negara amarga ora mung dolanan gim ning komputer utawa HP, nanging uga belajar ngatur strategi lan ngelatih konsentrasi. Ekskul iki uga bisa nembus tingkat nasional yen diopeni kanthi bener. Kamangka, ayo ngejak adhi-adhi SMP utawa SMA kanggo inisiatif mbentuk tim e-sport ning sekolah lan diawasi pembibitan anggotane.


Onok beberapa kemampuan dasar sing kudu dikuasai cek isok ngadepi urip, dan iku berlaku gawe lanang karo wedok. Salah sijine iku kemampuan masak. Nek awakmu wes isok masak, sebagian permasalahan uripmu bakal teratasi. Gak perlu masak sing ruwet, sing sederhana disik ae. Contohne ngrebus mie, nyeplok ndhog, dan masak sego nang magic jar. Dan sinau masak iku isok dilakoni pas lagi nganggur. Dadi timbang ngelakoni kegiatan sing kurang bermanfaat pas lagi prei kerjo utowo kuliah, mending coba praktek masak sitik-sitik. Dijamin, awakmu gak bakal nyesel nek wes isok masak. Soale kemampuan masak iku bakal berguna banget sampe engkok awakmu tuwek.


Ing panggon ibadah ngendi wae ora oleh rame utawa nggawe gaduh. Panggon ibadah digawe kanggo wong-wong sing meh ketemu karo Gustine dhewe-dhewe lan donga. Swasana ing panggon ibadah iku uga kudu sepi, fokus, supaya bisa khusuk nalika donga. Nanging kadang kene ora bisa ngerti. Ana ing panggon ibadah malah guyu cekikikan, dolanan hp, ngerasani wong liya kanti swara banter, mlayu-mlayu, lan nindakake apa wae sing guda lan ganggu wong sing lagi donga. Mula, ayo padha waspada nalika ana ing panggon ibadah kanggo ngurmati wong sing lagi donga lan ngurmati Gusti! Aja nganti wong sing ibadah dadi ora khusyuk lan ora fokus kanggo donga marang Gusti.


Salah satunggaling restoran cepat saji kang wus sumebar ing maneka papan ing donya iki yaiku McDonald's. Restoran iki mula bukane ana ing Amerika Serikat kurang luwih tahun 1955. Biyen panganan kang dadi andalane yaiku burger. Saiki McDonald's wus duwe ewonan toko kang sumebar ana 100 negara. Ing Indonesia, kang njalari restoran iki tansah rame lan diminati dening warga yaiku awit dheweke gawe menu kang kajumbuhake karo selera wong Indonesia. Umpamane, ana menu Ayam Kremes Sambel Uleg, Burger Rendang, Burger Sate, Burger Balado, McFlurry Markisa, McFlurry Rujak, lan liya-liyane. Ya pancen rega panganan ing resto iki kalebu ora murah banget ning ya ora larang banget. Yen kanggo self reward, sepisan-pisan bisalah awake dhewe tuku McDonald's supaya tau uga ngrasakake panganan enak, hehehe.


Dina iki aku ndelok langsung proses upacara tedhak siten anake Budheku. Tedhak siten iki salah siji tradhisi wong Jawa nalika anake lagek bisa mlaku. Aku ndelok adicarane akeh banget. Anake Budheku diresiki sikile. Sawise iku, anake Budheku dituntun kanggo mlaku ana ing lemah sing wis dicepakna. Ora mung mlaku ana ing ndukure lemah, ana 7 wadah sing isi 7 macem jenang uga kudu diliwati karo bocahe. Wis rampung babagan mlaku, anake Budheku lagek dikurung ing kurungan pitik. Ing kurungan pitik iki, dheweke diwenehi macem-macem barang kayata dhuwit, buku, petelot, lan barang liyane. Anake Budheku akhire milih kanggo njupuk dhuwit lan kabeh wong sing teka keplok-keplok amarga bisa wae iki tandha yen anake jange bakalan dadi wong sugih.


Makin akeh umure, makin awak dhewe sadar yen konco sing bener-bener dadi iso dadi koncone dhewe kui ora akeh. Pas isih enom, awak dhewe ketemu karo akeh wong. Sangking akehe, awak dhewe ora iso nyaring wong-wong kui. Wong sing nganggep dhewe konco lan sak walike wis awak dhewe anggep dadi konco. Akeh kepentingan lan sifat-sifat sing awak dhewe durung ngerti. Pas makin tambah umur, awak dhewe makin akeh urusane, wektune dhewe dadi ora akeh kanggo dolan, lan masalah sing awak dhewe adepi uga makin akeh. Awak dhewe alon-alon bakal nyadar endi wae konco sing manfaate awak dhewe lan endi konco-konco sing bener-bener pengen ngacani awak dhewe, pas lagi angel utowo pas lagi seneng.


Pas tingkat PKKM wis mudun dadi tingkat loro neng Yogyakarta, akeh panggon kerjo, sekolah, lan toko-toko podo buka. Alon-alon dalan wis mulai rame karo montor lan mobil sing liwat. Bocah-bocah wis mangkat sekolah. Kota Yogyakarta alon-alon bangkit seko mangsa nestapane. Mergo wis akeh panggon dodol sing bukak, aku diajak karo konco-konco kuliahku biyen sarapan bareng neng Alun-Alun Pakualaman. Aku, Yacub, Ayub, karo Eva janjian ketemuan neng kono dino Minggu jam 8 isuk. Neng alun-alun kowe akeh bakul sing dodol. Aku karo Eva mesen lontong sayur. Yacub mesen soto ayam. Ayub mesen sego kuning. Awak dhewe sarapan lan ngobrol bareng-bareng tekan duhur.


Sesok bakal onok gerhana matahari dan pasti ben Masjid ngadakno sholat gerhana matahari. Akhire diputusno gawe sholat nang Masjid Agung Surabaya. Berhubung gerhanane iku ket jam 7 isuk, aku ambek keluargaku berangkat ket marine sholat shubuh. Pas tutuk kono, wes akeh banget jamaah sing melbu nang njero Masjid e. Wes ngono, nang kono onok teropong gawe mantau gerhanane sisan, dadi ramene gak mek jamaah sing kate sholat, tapi uwong liyane sing penasaran ambek bentukan gerhana mataharine. Bener-bener meriah banget, sayange aku pas ibadah sholat gerhana dadi gak isok konsetrasi saking ramene wong-wong nang njobo Masjid. Wes ngono speaker Masjid e rodok bermasalah, dadi aku gak isok fokus ngerungkokno khutbah e.


Sarapan kui menurutku penting. Sak durunge ono aktivitas kudu disempetke sarapan disik. Dino kui, ngepasi banget gas neng omahku entek. Nek arep tuku warung durung enek sing buka. Kepeksone aku kudu sarapan neng jobo. Nek misali golek sarapan, aku biasane golek bubur ayam. Ono bakul bubur sing biyen enak. Jenenge Bubur Ayam Musdalifah. Panggone cerak XT Square. Mergo kesusu ono ketemuan karo konco, bar adus aku langsung mancal. Jebul tekon kono, rasane bedo karo sing disik. Rasane luwih ora enak. Asine dadi kurang. Bubure kurang kenthel. Porsine yo ngurang lumayan akeh senadyan regone tetep. Wis gelo aku mangan neng kono meneh. Sesok-sesok mending golek bakul sing liyo.


Al-Maidah, utawa artine ning bahasa Indonesia "hidangan" iki salah siji wahyu sing mudhun sak uwise Kanjeng Nabi Muhammad hijrah marang Madinah. Surat iki ana 120 ayat lan akeh mbahas hukum lan tata cara. Ajaran agama babagan panganan haram kuwi uga dijelasake ning njero al-quran, yaiku ning jero surat Al-Maidah ayat 3. Ning ayat kuwi, panganan sing diharamake yaiku daging babi utawa celeng, bathang, getih, kewan sing disembelih tanpa asmane Gusti Allah, ketekek, digepuk, ceblok, ditubruk sungu, sing diserang kewan buas, kajaba sempet dibeleh, lan kewan sing dibeleh kanggo sesembahan berhala utawa sajen. Ayat iki uga dadi ayat sing pamungkas saka al-quran.


Dasarane aku iki arek e gak sepiro seneng ambek minuman sing rasane legi pol. Opo maneh minuman kekinian sing legine gak nguati, sampe kadang aku girik-girik dewe ngombene saking legine. Tapi onok pengecualian, aku seneng banget ambek minuman rasa green tea. Sembarang jenis minuman sing rasa green tea wajib tak coba. Mbasio wong-wong ngomonge nek rasa green tea iku koyok rumput, bagiku green tea iku enak pol. Dasarane rasa green tea kan pait, tapi nek dicampur ambek susuk terus ditambah gulo, rasane isok seimbang ngono lho. Dadi minuman sing rasa green tea iku rata-rata gak eneg, iku sing marai aku seneng, asal gulane yo diatur cek gak kelegen.


Kanggo para fans bal-balan, nonton tim kesayangane main kui kebanggaan sing awak dhewe ora iso kiro. Opo meneh yen, tim sing dheweke dukung kuwe meneg. Dheweke dadi wong sing paling bahagya dino kui. Ameh nonton dhewe utowo nonton rame-rame, ora ngurangi kesenengane dheweke pas lagi dukung tim kesayangane. Akeh cara wong ngerayake tim sing lagi menang kui. Cara sing paling kerep awak dhewe temuke kui, wonge kui ngunggah kiriman time menang neng media sosial. Kirimane kui iso bentuk tulisan utowo foto utowo gabungan loro-lorone. Yen misale, lagi nonton bareng tim nasionale main. Pas meneng, wong-wong kui iso ngadek lan bareng-bareng nyanyike lagu kebangsaan tim sing didukung kui.


Pemerintah ning Indonesia iki ora peduli marang bencana sing ana ning Indonesia. Para politisi kuwi mung teka lan nggawe banner spanduk sing dideleh ning panggon pengungsian sisan kanggo kampanye. Partai sing ngewenehi bantuan kuwi mung ndadekake korban bencana kuwi objek kanggo kepentingan pribadi lan uga kelompok. Pendeteksi bencana tsunami ning laut ora diopeni kanti rusak lan pemerintah ora nganggarke kanggo tuku sing anyar. Bencana ning Indonesia kuwi dadi prioritas sing ora penting kanggo pemerintah amarga saiki pemerintah isih fokus marang perekonomian sing lagi dibangun. Yen ana bencana, kabeh macak ora peduli. Kamangka, rakyat kudune bisa ndelok kepiye model ati nurani pemimpin saka tanggap bencana.


Neng Yogyakarta, yen awak dhewe arep neng endi-endi kui kudu nganggo kendaraan dhewe, termasuk yen awak dhewe arep mangkat lan bali neng kantor. Soale, awak dhewe durung iso ngadelke sarane tranportasi umum sing ono neng kene. Sebenere ono, nanging durung iso nyambung neng akeh daerah neng Kota Yogyakarta lan sekitare. Kendaraan umum sing ono kui sing iso diandelke kui mung ojek lan taksi daring. Awak dhewe dadi ora duwe pilihan liyo sak liyone duwe kendaraan pribadi neng kuto iki. Mergo UMR neng Yogyakarta lan sekitare kui cilik banget. Wong-wong dadi podo milih montor timbangane mobil. Disik kota iki duwe julukan dadi kota sewu pit nanging saiki ketoke kudu berubah dadi kota sewu montor.


Sepedahan kuwi dadi salah siji olahraga sing gampang dilakoni amarga sepedahan kuwi ngandelake kabeh otot ning awak. Sepedahan iki kadhang mung butuh sepeda sing cocok lan penak dinggo. Nanging ya isih ana wong sing mikir yen gengsi kuwi nomer siji. Sepeda sing dinggo kudu apik, ana seragame, regane ning duwur seyuta, lan melu klub sepeda. Sing kudu digatekake yaiku ego para pesepeda iki amarga ning dalan, kadhang pesepeda iki ora gelem ngalam kalo pengendara gedhe. Kamangka para pesepeda iki rawan kecelakaan. Yen sepedaan mung kanggo gengsi ya mending ora usah amarga bisa marai pecah kekancan lan mbahayakake awak dhewe lan pengendara.


Wingi pas tuku pecel, koncoku jaluk lalapan sing teko bayem ambek kembang turine sing uwake. Bocahe ngomong nag bayem jarenene vitamine akeh, terus ditambah ambek kembang turi, tambah enak. Akhire aku melok jajal sisan, terus pas tak coba, tibak'e bener enak'e pol. Opo maneh sing kembang turi-ne. Mari ngunu, sak liyane bayem ambek kembang turi, bocahe yo jaluk cambah sisan, soale krenyes-krenyes. Nag aku ora sepiro'o seneng. Mangkane ora melok jaluk cambah sisan. Tapi aku jaluk sambel pecele sing akeh. Mari mangan pecel sing akeh bayem ambek kembang turine. Aku karo koncoku goleh buah gedang sing murah-murah nag pasar. Yaiku gedang korem sing cilik-cilik sak jempol-jempolan di gawe cemilan nag apan delok film nak kos.


Salah siji hobi sing ternyata akeh banget dilakoni para wadon iku ngerajut. Ngerajut iki metode nggawe kain utowo busana liyane teko bahan rajut. Mulai teko ngerajut klambi, syal, topi, selontongan tangan, dan sek akeh liyane. Kain teko benang rajut iki tebel, dadi cocok digawe pas cuaca adem. Nek misal hobi iki luwe ditekuni maneh, isok dadi ladang duit gawe awakmu kabeh. Saiki lagi rame banget uwong sing nggolek klambi rajut, mulai digawe bayi sampe gawe koleksi bonekane. Kain-kain rajut iki isok sisan dadi kado sing apik dan bermanfaat. Dadi gawe awakmu kabeh sing nduwe hobi ngerajut, isok mulai sinau bisnis sisan lho nek awakmu gelem entok duit dengan cara menyenangkan.


Salah siji cerita ning sejarah nabi yaiku anane khotbah terakhir sing dituturake Nabi Muhammad. Khotbah iki dilaksanakake ning taun ke-10 kalender hijriyah, tanggal 9 sasi Dzulhijah. Khotbah iki dilaksanakake ning lembah Uranah, Gunung Arafah pas wayah ibadah haji terakhir nabi sing arane haji wada'. Anane khotbah iki diabadekake ning hadist sing diriwayatake Muhammad Al-Bukhari. Khutbah iki isine yaiku pitutur kanggo umat muslim sak durunge nabi mangkat. Isi khutbah kuwi yaiku kudu njaga seduluran, ngancurake kabeh sing ora adil, ngurmati para wanita, lan waspada marang godhane setan. Khutbah iki biyen dari isyarat yen nabi arep seda, kamangka akeh umat sing susah.


Piranti olahraga sing katone paling boros yaiku treadmill. Treadmill iki piranti olahraga sing sajanae butuh ora butuh amarga lek arep tuku kudu ndelok kapasitas omah, listrik, lan frekuensi nganggone saban dina. Treadmill iki paling eman yen dinggo mung sedela lan ora maksimal amarga ukurane gedhe banget lan uga kadhang mung nyesek-nyeseki omah. Tinimbang duwe dhewe, treadmill iki mending nyilih ning gym amarga biyasane luwih kopen lan ana panduane miturut ukuran awak ben luwih efektif. Piranti iki uga bisa diganti kaya mlayu isuk utawa numpak sepeda amarga manfaate uga padha wae lan bisa dadi luwih murah amarga ora mbutuhake listrik lan ngentek-ngenteki panggon.


Bal takraw iku ancene bentuke paling bedo dewe ambek bal-bal liyane. Awit teko bentuke bale sing bolong-bolong, terus yo ora roto koyok bal umume polahe gawene ae dianyam, mari ngunu sing aneh iku bakale ora kayok umume bal, tapi teko menjalin sing dianyam sampek bentok bal ben kenek digawe. Bal iki barang yo aneh soale bentuke ambek ukurane ae seje-seje antara wong wedok ambek wong lanang. Terus oleh mainoe yo ora koyok bal-bal liyane, tapi bal iki oleh maenoe iku koyk voli, tapi gawe sikil terus ora oleh sampek cicir nag lemah koyok voli. Terus oleh mainoe iku disaduk koyok bal-balan ngunuku. Yo iki se koyok gabungan voli ambek bal-balan.


Bale gede yaiku sebutan gawe omah adat ing daerah Bali. Bale gede nduweni ruang sing gedhe. Biasane digawe nggon ngerayakake uapacara adat daerah, gawe keluarga utawa masyarakat. Gawe ngelestarikake omah adat Bali, saengga wong sing ana ing Bali mesti yen gawe omah kudu rupane kaya bali gede. Wong asli Bali kudu weruh carane ngelestarikake omah adat khas Bali. Cara sing kaping pisan, kudu nyinaui filosofine, kaping pindo njaga lan ngunjungi situs sejarah lan kabudayan, sing kaping telu yaiku pemerintah kudu gawe kebijakan ngenani perlindungan situs omah adat. Carane njaga omah ben bersih, yaiku kudu sering mberseni kayata nyapu, ngepel, lan ngeresikake sawang.


Akeh banget aktivitas sing biasa tak lakoni pas lagi nganggur. Salah sijine sing paling jarang uwong laoki iku ngguak-ngguaki barang sing wes gak dinggo nang kamarku. Sembarang kalir jenis barang isok dadi ‘korban’ku. Mulai teko meja rias, aku ngguaki skincare ambek makeup sing wes gak tau dinggo dan kadaluarsa. Terus mlipir nang lemari, aku bakal ngetokno klambi sing wes elek utowo sing jarang tak nggo dan bakal tak pisahno dewe nang kardus. Biasane nek klambi bakal tak sumbangno nang panti asuhan. Geser maneh nang rak buku. Buku-buku sing wes gak menarik maneh gawe diwoco tak jupuki dan tak lebokno nang kardus. Buku-buku iku biasane yo bakal tak sumbangno nang panti asuhan. Kegiatan iki rutin tak lakoni ben 6 wulan pisan.


Karate iku seni bela diri sing asale teko Jepang. Seni bela diri iki rodok dipengaruhi ambek kempo sing asale teko China. Karate iku pertama kali disebut dadi “tote” sing artine “tinju China”. Mbari ngono, jeneng "tote" iku mau diganti jeneng atek cara ngganti kanji Okinawa dadi kanji Jepang. “Kara” iku berarti “kosong”, terus “Te” iku berarti “tangan”. Rong kata kanji iku digabungno dadi "Karate" sing artine “tangan kosong”. Pencipta karate dewe yaiku Sakukawa Kanga, Matsumura Sokon, Itosu Anko, ambek Gichin Funakoshi. Fokus gerakan nang karate iku strike alias penyerangan. Kekerasan sing dilakoni iku nganggo kontak penuh. Latihan dasar karate iku kebagi dadi telu. Mulai teko kihon, kata, ambek kumite.


Polahe pandemik wingi akeh wong sing ngalami kerugian nang usaha sing wes dibangun. Nah sing jenenge rugi iku maeng yaiku wonge sing duwe usaha iku ora oleh keuntungan opo-opo teko usaha sing dibangun maeng, tapi tambah ngetokno duwek terus kanggo ngelakokno usaha iku maeng. Nah iku maeng sing jenenge rugi. Biasane wong sing ngalami rugi iku nag wonge kendel mesti goleh modal maneh ben iso tetep nguripno usahae soale deke iku duwe kekarepan sing sekirane usaha iku tetep urip masio keadaane iku ora kenek dijepno pas masa pandemi winggi. Nah polahe iku maeng saiki akeh wong usaha sing tetep ora iso nyaur utang kahire akeh aset-aset sing didol kanggo balekno modale.


Njaga keamanan kampung kuwi bagian sing penting ning urip tangganan. Iki bentuk waspada, apa maneh yen ning kampung kuwi akeh bocah cilik lan uga wong wedhok sing manggoni. lingkungan sing aman kuwi uga bisa nduwkung pertumbuhan lan kudune uga ramah anak kaya ana panggonan kanggo dolan, lapangan, lan para ibu bapak ngewenehi kesempatan kanggo dolanan lan interaksi kanthi gayeng. Sing marai mumet kadhang yaiku tangga sing ora ndukung lan ora setuju babagan gagasan apik iki. Nanging kuwi ora dadi masalah yen wonge tetep lelaku apik marang tangga liyane. Cara-cara kuwi yaiku cara sing bisa dilakoni kanggo njaga lingkugan tangga ben tetep gayeng.


Usaha sing arep rugi kui iso awak dhewe delok ciri-cirine seko awal, malah mungkin awak dhewe iso ngerti usahane bakal bangkrut opo ora sak durunge bisnis kui ono fisike. Awak dhewe iso delok seko visi lan misi usaha kui. Yen visine kui ditulis kanthi ringkes nanging tetep ono bobote kui artine sing duwe bisnis kui ngerti arep diapake usahane kui sesok. Visine kui uga kudu mikirke kahananan ekonomi lan sosial 10 taun neng ngarep. Terus misi sing digawe kui babagan opo wae sing kudu dilakoke supoyo visi sing diduweni kui kewujud. Yen visi lan misi seko perusahaan ora koyo ngono, iso dijamin durung suwe bar perusahaane kui ngadeg let ora suwe langsung bangkrut.


Film-film sing nyeritake budaya utowo kebudayaan daerah kui kudu luwih kerep digawe meneh. Koyo film Ngeri-Ngeri Sedap sing metu neng biokop taun 2022 iki. Senadyan, film iki kenthel unsur kebudayaan batake nanging film iki mlebu film sing paling laris neng Indonesia. Film iki wis ditonton 2,7 yuto wong neng bioskop. Film sing disturadarai karo Bene Dion Rajaguguk kui iso ngenalke acara adat  Batak liwat filme. Adat Batak sing ditontonke kui adat sulang-sulang pahompu, adat perkoro pernikahan. Yen misale, film sing koyone iso digawe karo putra daerah liyo. Bakal luwih akeh wong sing iso kenal karo acara adat daerah kui. Sineas enom iso luwih semangat gawe karya sing kentel karo budaya daerahe mergo wis ono buktine, film daerah kui uga iso bati.


Pas awak dhewe wis gedhe, awake baru ngerasa yen kekancan iki penting banget. Akeh wong sing ngerasa kesepian amarga ngerasa ora duwe kanca sing cocok karo dekne. Kaya misale duwe pemikiran lan latar belakang pendidikan sing bedha, karakter, frekuesi omongan, lan uga cara nyikapi masalah. Babagan kuwi marai menungsa luwih milih-milih kanca ning jaman saiki. Kamangka, akeh wong sing milih urip dewe lan nggolek kesenengan saka sosial media, nanging ning sosial media uga marai wong tambah kesepian. Amarga kuwi, yen ana kanca kaya iki, luwih becik awak dhewe nakoni lan ngelikuri kabare piye saiki, senajan mung basa-basi kuwi salah siji cara ngindari saka kesepian.


Kanggo wong sing KKN mesti kudu duweni kemampuan kanggo crita. Kemampuan kanggo crita iki bakal migunani amarga ning desa akeh bocah sing bisa dijak sinau bareng. Nanging uga ora kabeh bisa ngerti kepiye carane crita sing bener. Iki aca cara supaya bisa nyritakna crita sing bener. Kaping siji, kudu ngerti alur critane. Ora oleh mencolot-colot nalika crita supaya critane tansah urut. Kaping loro, yen ngomong kudu jelas. Wong bakal luwih seneng ngerungokna kene crita nalika kene bisa ngomong sing jelas. Kaping telu, kudu bisa nggawe miik wajah lan gestur sing apik. Wong uga seneng ndelok kene crita kanti mimik wajah sing macem-macem.


Sabtu wingi ismail lunga menyang malang. Ing malang terkenal seko panganan khas e yoiku bakso. Mail nang malang gak lali dee njobak mangan bakso khas malang, bedane bakso khas malang lan daerah- daerah liyane yoiku bakso ing malang dodoh e lueh bening lan gurih, saiki bakso akeh macem jenis e lan isianne. Misale bakso mercon, bakso puyuh ,bakso iga, bakso tetelan, bakso jamur sampe bakso isi lobster onok. Saiki seng paleng terkenal lan iso digae oleh- oleh soale iso disimpen suwe yoiku bakso aci. Mergo mail seneng panganan pedes , ismail pesen bakso mercon terus dikeki sambel Lombok sneg pedes. Terus Ismail tuku bakso aci frozen gae oleh – oleh .


Dino iki, bakal diadakno Ngunduh Mantu nang omahe budeku. Sak marine acara Resepsi nang Madura Minggu wingi, saiki acara Ngunduh Mantu ne nang Gresik. Aku ambek kabeh dulur-dulurku melu rewang nang omahe budeku gawe nyiapno kabeh. Mulai teko ngadekno terop sampe nyiapno gawan gawe tamune sesok. Pas hari-H, awak dewe kabeh wes siap-siap ket jam 7 isuk gawe nyambut tamune. Jam 8, keluarga besar teko Madura tutuk Gresik dan awak dewe kabeh wes jejer nang ngarep terop. Gak suwe, mereka tutuk omah iki dan teko pihak awak dewe nyambut dengan hangat. Aku ambek dulur-dulurku sempet nggudo dulur lanangku sing dadi pengantin iku dan gak lali ngucapno selamat. Acara Ngunduh Mantu dino iki isok terlaksana dengan lancar dan gak onok halangan blas.


Bal-balan ancene olahraga sing paling disenenge wong akeh nang endi-endi teko bocah cilik sampek wong gerang barang yo mesti seneng. Tapi nang bal-balan iku mesti ono anjuran-anjuran ambek saran sing perlu dituruti soale iku ben aman kanggo sing bal-balan. Nah anjuran iku contone koyok pemanasan disek sak durunge main bal-balan, saole nag ora pemanasan disek iku mesti ono kedadean sing elek koyok contone kesleo, sikile loro, ambek liyan-liyane. Nah tujuane pemanasan maeng iki kanggo ngelemsno otot ambek ngelentuno persendian ben ora ono opo-opo pas dijak kerjo abot koyok nyadok bal, koyok mencolot, ambek sak teruse iku. Mangkane sak durunge bal-balan ancen sing apik kudu pemanasan disek.


Berhubung lagi jamkos, Fitri dijak karo Hasna gawe nonton sesuatu nang laptop e. Fitri sing gak lapo-lapo yo gelem-gelem ae dijak nonton. Dadakno Hasna iku ngajaki gawe nonton ISAC alias acara olimpik e gawe idol Korea Selatan. Mbasio gak kenal sopo-sopo, Fitri tetep nonton ae soale acarane asik pol. Mulai teko lari maraton, lari estafet, lompat duwur, lompat adoh, dan akeh liyane maneh. Terus onok bagian tari gymnastic. Awale Fitri bingung iki olahraga e kudu lapo. Terus pas didontok, dadakno uapik apik tariane. Onok sing nganggo tali, bal, hulahop, dan liyane maneh gawe properti tariane iku mau. Ndelok wong-wong sing nari iku isok ketok luentur pol iku rasane puas karepe dewe ngono lah.


Pertandingan olahraga sing paling nyenengake pas jaman cilik biyen yaiku tinju. Tinju iki ana saben dina minggu isuk lan ditonton karo para bapak wayah prei kerja. Nanging jaman saiki, pertandingan tinju kuwi wis ora oleh ditayangake amarga jare bisa marai conto kekerasan anak. Anggepan kuwi marai pertandingan tinju saiki dibatesi lan kudu ana ning jam bengi lan siaran tunda. Miturut aturane, pertandingan tinju iki kudu diwenehi label kanggo wong diwasa ben bocah ora tiru-tiru. Nanging ilange siaran tinju saka TV iki uga dadi masalah nalika bocah ora ngerti cara ngontrol emosi amarga saka tinju, pada pemudha bisa ngerti yen ana olahraga kanggo nyalurake emosi.


Tari kecak iku tari tradisional sing asale teko Bali. Tari kecak iki dadi pertunjukan drama tari tradisional sing akeh banget peminate. Awale tari kecak iki mek onok nang sak panggon tok, yaiku nang deso Bona, kebupaten Ginanyar. Berhubung tambah suwe Bali tambah rame dan akeh banget uwong sing nggolek pertunjukan iku, akhire suwe-suwe pertunjukan tari iku mulai diadakno nang beberapa panggon. Tapi tetep pusate iku nang desa Bona iku mau. Sing marakno uwong seneng banget ndelok tari kecak iku iringane sing rame dan serentak. Dadi marakno suasana pertunjukane iku meriah banget. Dadi gawe awakmu sing nang Bali, ojok lali ndelok pertunjukan tari kecak, yakin deh gak bakal nyesel.


Yaqub kui sosok bapak sing kudu ditiru karo kabeh wong tuwa. Yaqub kui sayang banget karo anak-anake. Dheweke mesthi ngewehi nasihat marang anak-anake. Koyo pas Yusuf ngimpike wulan karo bintung sujud neng ngarape dee. Yaqub ngerti yen ono wong sing ngerti anake mimpi koyo ngono bakal ono sing nyilakake anake. Dadi Yaqub ngandani neg Yusuf ojo ngasi crtio mimpi kui neng sopo-sopo. Nabi Yaqub uga khawatir yen anake dilepas dhewekan neng panggon sing ora dikenal. Tekan pas Bunyamin arep digowo. Dheweke mikir piye carane ben Bunyamin lan kakang-kakange iso slamet neng perjalanan. Pas akhire Yaqub iso ketemu meneh karo anake sing suwe ilang, Yusuf, dheweke tetep sayang karo anake kui.


Montor kui transportasi sing paling akeh diduweni wong sak Indonesia. Dadi akeh wong sing nganggo plesiran neng luar kota nganggo kendaraan rodo loro kui. Nanging sak durunge ngelakoke perjalanan adoh, kendaraan iki kudu dicek kondisine. Ngecek kesehatan motor kui penting ben ora ono kedadean sing ora dipengeni. Paling ora sing kudu dicek kui kondisi ban, oli, lan kampas rem. Luwih apik meneh yen montor kui dicek secara keseluruhan. Daerah neng Indonesia iki akeh dalan sing bergelombang, akeh dalan sing munggah mudun. Sebagiane ono sing terjal utowo curam. Nek kondisi dalan neng kene lan kondisi montor awak dhewe ora apik, ora nutup kemungkinan awak dhewe iso ciloko. Misale, kampas rem montor kui wis aus kuwi bahaya banget neng dalan sing curam.


Onok salah siji anggapan negatif teko suporter sepak bola, yaiku anarkis. Wes dadi hal sing biasa dirungokno nek suporter sepak bola iku anarkis bahkan sampe ngelakoni tawuran ben marine nonton pertandingan sepak bola nang ndi ae. Padahal sing koyok ngono iku isok dihindari lho. Dadi suporter sepak bola iku gak kudu anarkis. Iki carane dadi suporter sing sehat dan anti anarkis. Siji, tumbuhno sikap saling ngehargai sing tujuane gawe ngurangi rasa fanatisme. Loro, akehno ilmu ambek khazanah tentang dunyo sepak bola. Telu, guwak ego sing onok nang atimu dewe. Papat, pahami nek sepak bola iku mek pertandingan biasa, guduk ajang gladiator. Terakhir coba pahami maneh makna sejati dadi suporter sepak bola.


Transportasi wisata iku dadi bagian penting ing papan wisata. Transportasi iki dadi piranti kanggo nuju panggon wisata iku mau. Mula yen ana utawa mbangun papan wisata anyar, kudu didelok lan dirancang dhisik babagan transportasine supaya pas papan wisata iku wis dadi ora bingung babagan transportasine. Kadhang ana papan wisata sing apik banget lan akeh sing meh dolan ana ing kono nanging kealang karo transportasi sing elek. Misale ora ana sepur sing bisa njangkau papan wisata iku, utawa mung bisa dijangkau karo numpak prau getek. Sing kaya ngono iku uga nggarai wong sing pengin dolan ing papan wisata iku mau dadine wegah lan ora gelem teka maneh.


Nek awakmu tau ndelok kue sing dekorasine apik banget, iku jenenge cake decoration. Nah wong sing ndekorasi kue koyok ngono jenenge cake decorator. Cake decoration dewe iku salah siji jenis kesenian artistik, dadi cake decorator iku wes mesti nduwe jiwa seni ambek estetika. Iku mergone cake decorator iku onok sekolahe dewe, soale nek kate ngelakoni cake decoration iku kudu nduwe ilmune. Selain kudu nduwe jiwa seni, cake decorator kudu eroh jenis-jenis bahan baku dekorasi. Selain iku, cake decorator kudu eroh macem-macem jenis kue dan dekorasi model opo sing cocok digawe jenis kue iku. Bedo jenis kue, bedo sisan dekorasi sing digunakno cek tampilane luwe apik.


Rawon iku panganan khas daerah Jawa Wetan sing wis misuwur saka jaman nenek moyang. Senajan dikenal dadi masakan khas Jawa Wetan, rawon uga dikenal karo masarakat Surakarta. Rawon iku panganan tradisional sing digawe teka kaldu daghing sing warnane ireng. Warna irenge iku digawe teko kluwek. Rawon nduweni cita rasa khas karo aroma ambek rasa seng menggugah selera. Daging sapi seng dadi bahan utama ing rawon dimasak sampe empuk. Rasa masakan rawon yoiku gabungan rasa legi, gurih, lan legit. Rawon biasae disajekna ambek kecambah endek, sego panas, bawang goreng, lan sambel. Rawon yo cocok di pangan nganggo kerupuk urang, endog asin lan daging sapi goreng utawa empal.


Jaman saiki arek-arek enom iku senengane eksperimen resep panganan, salah sijine nyampur indomie sing bedo rasa. Onok sing nyampur indomie gorang ambek indomie rasa soto, indomie goreng ambek indomie rasa kari, bahkan onok sing nyampur indomie goreng ambek mie sedaap goreng sisan. Nek andalanku iku indomie goreng rasa sambal matah dicampur ambek indomie goreng rasa sambal rica-rica. Ketokane ancen aneh sih, tapi pas tak coba dadakno enak rasane. Dadi pertama mie ne direbus koyok biasane, terus dua bumbune langsung dituang nang piring dadi siji. Nek mie ne wes mateng, langsung ditirisno terus dituangno nang piring. Campur mie ambek bumbune sampe roto, dan siap dipangan.


Wiwit wontenipun margi tol Cipali, kathah tiyang dados gampil menawi pengen plesiran menyang kutha-kutha wonten Jawa Barat, kalebet Subang. Pengusaha sektor pariwisata ugi dados saged mbikak panggonan plesir anyar ingkang dados viral. Astro Highland wonten kecamatan Ciater, cerak pintu mlebet kawasan wisata Gunung Tangkuban Prau kalebet panggonan wisata anyar ingkang nembe bikak wonten warsa 2020. Reginipun tiket mlebet Astro Highland inggih menika selangkung ewu. Regi semanten ugi kalebet reginipun unjukan soda. Wonten mriku, kathah panggonan ingkang endah kangge foto-foto. Wonten ugi tenda-tenda kangge camping ingkang saged diisi gangsal ngantos wolu pengunjung. Sampeyan ingkang pengen ngrendem badan wonten padusan toya benter ugi saged plesiran wonten mriku. Menawi sayah keliling, wonten restoran saklebeting kawasan Astro Ciater menika. Sampeyan saged dahar nyambi mirsani pemandangan endah wonten mriku.


Aku seneng banget pangan laut. Seko urang, cumi, kerang, tekan kepiting aku seneng kabeh. Amergo panganan laut sing seger kui goleke angel, aku dadi arang mangan olahan panganan kui. Aku iling pas isih SMP aku dijak plesiran neng pantai Depok. Pantai kui pemandangane ora apik-apik banget, nanging neng kono ono panggon sing ngedol olahan panganan laut seger sing ora ono neng pantai-pantai liyane. Neng kono awak dhewe mesen cumi, urang, lan kepiting. Bumbune sing dienggo bedo-bedo ono sing nganggo saos mrico ireng, asem legi, pedes legi, lan saos padang. Neng kono aku seneng banget amargo kui pertama kaline aku mangan kepiting.


Pas aku dolan nang Suroboyo aku diceritane ambek koncoku nag saiki iku akeh wong wedok sing wani ambek bojone. Tambah sampek ono sing nyeneni barang. Padal anjuran nang islam utowo kabeh agama kabeh wong wedok iku ora oleh wani ambek bojone opo maneh nyentak. Soale kanjeng nabi pas isro miroj iku metuki wong medok sing disikso ora karuan ambek akeh sing mlebu neroko polahe iku maeng. Mangkane ben wong wedok maeng ora akeh sing klebu neroko kanjeng nabi nganjurno ambek mesen nang kabeh wong wedok iku kuduh nurut nang bojone ben iso slamet. Dadi kabeh wong wedok iku kudu nurut ambek bojone sing penting ora ngelanggar aturan agama.


Kebun Binatang dadi salah sawijine panggon pariwisata sing bisa dadi alternatif liburan kanggo bocah-bocah amarga bisa ndadekake ati bungah nanging ya bisa kenal jenise satwa. Salah sijine yaiku kebun binatang ning wilayah Jogja yaiku Gembira Loka. Gembira Loka wis kesohor dadi siji-sijine kebun binatang sing nyuguhake satwa lengkap ning Jogja. Nanging kebun binatang iki saiki katon rusuh lan ora kopen amarga pengunjung sing teka ora sepiro akeh kaya zaman biyen. Kondhange Gembira Loka iki kalah karo panggon-panggon sing jujugane mung kanggo foto-foto kaya HEHA Sky View, padahal ya akeh kegiyatan sing bisa dilakoni ning Gembira Loka kaya wisata banyu utawa sepur kelinci.


Teko situs kompas.com nomongno nag Chef yaiku profesi sing paling tepak kanggo wong sing hobi masak. Tugase Chef yaiku ngolah macem-macem masakan nag pawon, awit teko menu sampek omben-ombenan sing bakal disuguhno naggonane wong sing bakal tuku. Sak luyane iku, tugase Chef yo milih-milih bahan, masak, ambek noto masakan sing ate dikehno nang gonane sing tuku panganan iku maeng. Perkemabangan profesi iki saiki cepete pol, sampek wong lanang wae ono sing dadi chef. Mangkane awak dewek kabeh gelek petok wong sing masak nag restoran utowo warung cilik-cilik kadang akeh wong lanange. Iku maeng disebabno polahe kebutuhan kanggo profesi iku maeng tambah akeh. Terus sing duwe pikiran pengen gawe warung utowo usaha masakan yo ora mok wong wedok tok. Tapi wong lanang barang.


Tapak suci iku salah siji seni bela diri sing onok nang Indonesia. Organisasi tapak suci iki dadi bagian teko Muhammadiyah. Biasane, kabeh sekolah Muhammadiyah iku pasti onok ekskul tapak suci. Koyok seni bela diri liyane, tapak suci iku nduwe jurus dasare dewe sing kudu dipelajari. Tata gerak dasar sing onok nang tapak suci iku ngelibatno lontaran, berlintasan, ambek bertumpu nang kecepatan, ketepatan, karo kekuatan. Gawe awakmu sing kepingin sinau tapak suci, awakmu kudu eroh kabeh jurus dasar tapak suci, yaiku koyok ngene. Siji, bunga mawar mekar. Loro, bunga mawar layu. Telu, katak melempar tubuh. Papat, naga terbang. Limo, tandukan lembu jantan. Enem, harimau membuka jalan. Pitu, ikan terbang menjulang ke angkasa. Wolu, ikan terbang menggoyang sirip. Terakhir, tangkai mawar tertiup angin.


Okra kalebet salah satunggaling sayuran ingkang saged thukul wonten negara ingkang gadhah iklim tropis kados Indonesia. Tanduran okra gadhah lendir wonten wohipun. Mila, kathah tiyang ingkang tesih bingung bab caranipun ngolah okra.  Okra menika saged didamel sambel, oseng, utawi tumis okra. Menawi ajeng tumbas okra, sampeyan kedah milih okra ingkang ukuranipun sedeng amargi menawi ukuranipun kegeden, raosipun okra bakal dados anyep. Saksampunipun dikumbah, sayur okra kedah langsung dimasak supados boten kathah medalaken lendir. Langkung sae ngiris okra boten melintang.  Larutan cuka ugi saged mbantu ngilangkaken lendir okra. Sampun kesupen sakderengipun masak, sampeyan kedah ngeresiki wulunipun okra. Sayur ingkang tekstur lebetipun kados terong menika saged nyegah kanker lan nambani penyakit diabetes.


Gak tapak akeh sing eroh, tapi wong-wong iku sek akeh sing dadi pendengar setiane radio. Opo maneh wong wong tuwo sing hiburane teko ngerungokno berita nang radio. Wes eroh koyok ngono, awakmu isok manfaatno radio iku gawe promosi lho. Salah sijine promosikno acara sing lagi mbok urus. Ajang promosi nang radio koyok ngono iku sek dinilai efektif, soale jangkauane iku isok sampe wong tuwo sisan. Dadi nek awak dewe promosi acarane gawe arek enom iku lewat media sosial, awak dewe isok menjangkau luwe luas maneh nang wong tuwo lewat siaran radio. Nek wes ngono, acara iku mau isok kesebar luwe akeh maneh. Dadi awakmu sing lagi nduwe acara, coba ae promosikno lewat radio.


Aku ambek koncoku pas sekolah paling seneng melok ekskul tenis meja soale ora sepiro ngoyoh oleh olahragae. Ganggo wong anyar iku kudu iso nguasai teknik dasar koyok contone carane nyeket rakete maeng sing diarani Bet. Carane nyekel maeng iku ono loro yaiku nyekele koyok nyekel polpen ambek koyok saliman. Iku termasuk teknik dasare nyekel rakete maeng. Terus nag posisi awake iku kudu tegak tapi rodok bungkuk terus sikile iku kudu dibukak sing bentuk kuda ben iso bebas obahe. Mari ngunu carane gepuk, cara iki yo ono loro yaiku forehand ambek backhand. Terus ono maenh sing jenenge servis, nag servis iki sing awitan gepok bal pas pindahan bal utowo ngawite main.


Aku iku sek seneng nyemili jajanan sing kudune gawe bayi, koyok biskuit milna utowo biskuit regal marie. Nek gak dipangan langsung, yo dijur nganggo banyu dadi bubur. Nah sing paling enak digawe bubur iku sing biskuit regal marie. Rasane isok luwe legit timbang nek dipangan langsung. Cara nggawene pun yo guampang pol. Bahane mek loro tok, biskuit regal marie karo banyu anget. Pertama, biskuite diremukno nang njero mangkok tapi gak usah sampe sing alus nemen. Terus ditambahi banyu anget. Mbari ngono diudek sampe biskuite ajur. Udeken terus sampe kentel terus teksture dari koyok bubur. Nek kekentelen isok ditambahi banyu titik maneh. Pokok sesuaino karo seleramu dewe lah. Nek wes dadi, garek dipangan deh.


Wong jaman saiki iku gak isok nek gak nyekel hp. Opo maneh saiki iku sembarangane nganggo hp kabeh. Mulai teko transaksi bisnis sampe berita. Salah siji fenomena iku sing marakno awak dewe dadi kecanduan karo hp. Padahal nyawang layar hp terus terusan iku akeh gak apike lho rek. Akeh banget efek negatif e, opo maneh gawe mripat. Mripat sing kesuwen ndelok layar hp iku marakno kenek radiasi dan isok marakno garing. Nek wes garing, awak dewe pasti bakal ngucek mripat iku mau mergo kroso gatel. Nek iku dilakoni terus-terusan, isok marakno mripat iritasi. Gak mek iku tok, engkok bakal onok komplikasi liyane sing isok memperburuk kondisi mripat nek awak dewe terus-terusan nyawang layar hp. Dadi mulai saiki ayo nganggo hp sing bijak gawe kesehatan mripatmu dewe.


Lapis Surabaya utowo spiku yoiku jajan khas Surabaya seko tinggalane walandhi. Kaitane jajanan iki mek dipangan wong londo, seko merdeka sampe saiki jajanan spiku akeh dipanagn kabeh kalangan. Sekilas jajanan iki memper karo roti lapis, tapi rasane seje. Jajan lapis saiki yoiku modifikasi seko jajan spiku asli utowo spiku kuno. Jajanan iki akeh di dol ndek Surabaya dadi akeh seng nyebut lapis Surabaya kaya seng dikenal saiki. Lapis Surabaya bentuk e isine biasane ana 3 lapis , seng original 2 lapis terus ing tengah e dikeki lapis rasa coklat biasae dikei selai utawa krim gae perekat e, saiki akeh dimodifikasi rasae . ana seng rasa pandan lan dikei keju utawa coklat gae toppinge.


Guruku iku gelek ngandani nag uripe wong sing wes duwe pasangan iku mesti nganjurno nag ono opo-opo iku diomongno apik-apik disek ben ora marakno ati panas sing akhire gegeran. Nah aku sing ngerti anjuran ambek omongan iku, yo dadi mikir so emben nag duwe pasangan kudu temen-temen iso ngelakoni anjuran iku maeng, soale nag dipikir ancene yo iyo temen, nag ngomonge enak yo mesti bakal aman-aman ae ngelakoni urip ambek pasangan uripe maeng. Tapi saiki nag tak delok nang berita-berita akeh wong sing langsung nyentak-nyentak nag ngomong ambek pasangane mergane wes pegel terus digoroi. Padal asline masio pegel yo palang ora atek nyentak tapi yo lansung tinggal mirih ae.


Merk e mesin cuci sing dipasarno nang Indonesia iku onok uwakeh pol. Mulai sing regone murah sampe luarang yo onok kabeh. Sing jelas, awakmu nek kate tuku mesin cuci iku kudu disesuaino ambek kebutuhanmu dewe. Nek misal awakmu nggolek mesin cuci sing kualitas e juara tapi regane sek masuk akal, pilihanmu isok nang merk Aqua Japan. Mesin cuci asal Jepang iki nduwe akeh pol kelebihan. Siji, merek e terpercaya. Loro, desain e menarik. Telu, produk e lengkap. Terakhir, fitur e canggih. Dibandingno ambek merk liyane sing nduwe fitur sing podo, Aqua Japan iki tergolong luwe murah. Dadi gawe awakmu kabeh sing nggolek mesin cuci canggih dan regane rodok miring, tuku ae Aqua Japan.


Salah siji ekskul sing anggotane ora akeh nanging uga perlu diadakake ning sekolah yaiku catur.  Ekskul catur iki pancen kalah pamor tinimbang basket utawa voli. Nanging tandig catur kanggo bocah sekolah iki dadi tanding sing paling gedhe gengsine amarga sing ditandingke babagan strategi lan biyasane seng melu bocah-bocah pinter sing wis dilatih ning sekolah. Lomba catur iki uga dadi olahraga sing peminate durung akeh, kamangka saingane uga ora ketat kaya basket, voli, lan futsal. Kanggo anggaran sekolah, catur iki ora ngentekake biaya sing akeh amarga ora mbudhalake tim sing jumlahe akeh lan ora butuh seragam. Nanging peminate catur iki isih setitik.


Kates yaiku buah sing duweni akeh serat. Buah iki migunani yen duwe perkara babagan pencernaan. Nanging, Yanti panggah ora seneng banget karo kates. Kanggo Yanti, kates iku buah sing ora enak lan kadang pait. Apa maneh tekstur kates rada jemek lan mambune rada ora enak. Warnane uga oren rada kuning. Isine kates bunder-bunder cilik ireng tambah nggarai Yanti wegah anggone mangan kates amarga Yanti kelingan samubarang kang kurang resik. Senajan kates sing ana kates kang apik, ora jemek, lan seger tuku langsung ana ing swalayan. Nalika Yanti duweni perkara babagan pencernaan, Yanti luwih milih langsung nemoni dhokter tinimbang diobati karo sregep anggone mangan kates.


Pas awak dhewe iso sekolah, akeh ekskul sing ditawarke sekolahane dhewe. Nanging seko akehe ekskul kui, menurutku luwih apik yen awak dhewe milih ekskul olahraga sing bentuke tim, koyo futsal lan basket. Ora ono salahe milih ekskul olahraga tunggal koyo catur lan bela diri. Kabeh ekskul kui marake awak dhewe sehat lan dadi iso gerake awak terus. Nanging, yen awak dhewe ngelakoke olahraga tim kui awak dhewe iso entuk luwih. Awak dhewe iso sinau piye carane kerja sama neng jero tim. Awak dhewe iso sinau ngewoco lan memahami watak konco-konco time dhewe. Sing paling penting kui, awak dhewe iso latian nahan egone awak dhewe. Kemenangan seko olahraga tim kui ora mung kanggo sak wong tok nanging kudu dirayake rame-rame.


Nggolek kanca ning manca negara saiki tambah gampang amarga akeh aplikasi sing ndukung kanggo golek kanca liwat percakapan online. Salah siji aplikasi kuwi yaiku Hello Talk. Hello Talk kuw aplikasi sing akeh banget fungsine, wiwit saka nggolek kanca, dagang, utawa sinau bahasa karo wong sing ana ning manca negara. Aplikasi iki bisa diunduh ning Play Store utawa App Store lan bisa dinggo ning android lan iOs. Aplikasi iki bisa ngirim percakapan, ngirim swara, lan ngomong liwat telpon. Aplikasi iki nguntungake banget amarga wong bisa nganggo layanan alih basa ben ora bingung ngomong karo wong sing bedha basane kamangka aplikasi iki dadi akses sinau basa asing sing gampang.


Tahun 2006 Gunung Merapi neng Yogyakarta jebluk. Seko beberapa dekade terkahir iki, erupsi taun kui sing dampake parah banget. Setaun kemudian, daerah sing keno dampak erupsi kui dadi panggon wisata. Aku karo keluargaku merono pas preinan bakdo. Pas awak dhewe dono isih ketok banget bekas-bekas erupsi taun 2006 kui. Ono montor sing angus kobongan dipajang. Montor kui didadeke semacam monumen ben uwong-uwong sing teko mrono iso ngebayangke sak parah opo kondisi neng daerah kui pas erupsi. Neng kono ono bunker sing wis rusak mergo lahar lan awan panas seko merapi. Aku dadi ngebayangke tempat paling aman koyo bunker kui wae iso remuk opo meneh omah-omah sing biasa.


Golek jajan sing jenenge kipo kui saiki wis angel banget. Jajanan pasar kui wis arang sing ngedol. Kipo kui cemilan khas Kotagede, Yogyakarta. Kipo kui nek seko coro bahan-bahane mirip banget koyo klepon. Panganan kui digawe seko tepung beras, gulo jowo, lan parutan kelopo. Bedane kipo kui bentuke pipih utowo gepeng. Wong-wong kudu ngicipi koyo piye enake kipo ben akeh sing goleki lan dadi luwih akeh produsen sing gawe jajanan pasar kui. Sing unik seko kipo kui, jajanan iki wis ono seko jaman mataram biyen. Dadi kanggo Sampeyan sing seneng sejarah lan penasaran wong-wong disik panganane koyo ngopo, kipo kui iso dadi bayangane.


Numpak angkutan umum iki sing kudu digatekake yaiku keamanan sing ana ning jerone, utamane yaiku yen perjalanan adoh. Kanggo wong sing numpak perjalanan adoh, sing kudu dipastikake yaiku anane alat keamanan kaya piranti kanggo mecah kaca lan uga tabung kanggo pemadam kebakaran. Senajan ana ning jero kendaraan, awak dhewe kudu waspada lan kudu ngapalake rute evakuasi yen ana kecelakaan. Ning pesawat, biyasane ana lawang kanggo kebutuhan darurat. Ning sepur uga ana lampu sing ana ning ngisor sikil kanggo nduduhake jalur evakuasi. Awak dhewe uga kudu ngerti panggonan piranti darurat kuwi ben yen ana kecelakaan, bisa cepet dievakuasi lan selamet saka kecelakaan.


Transportasi wisata sing lagi rame ning sosial media yaiku bis lintas pulau sing fasilitase penak kaya ning pesawat. Bis iki nduwe sekat-sekat kanggo penumpang lan didesain kanggo perjalanan adoh kaya saka Jakarta nang Jawa Timur utawa Bali. Bis iki isa dipesen langsung ning terminal amarga kadhang ora ana ning aplikasi amarga cepet entek lan jumlahe mung setitik. Ning bis iki, disediakake jajan lan panganan sing luwih akeh. Uga ana bantal lan selimut. Nanging sak durunge numpak bisa iki, aja lali barang-barange dicek amarga koper lan liyane dideleh ning bagian isor lan adoh saka bangku penumpang. Kaping pindho, kudu njaga karesikane bangku penumpang lan wc. Kaping telu, fasilitas sing disediakake kuwi ora oleh digawa balik.


Akeh uwong sing bingung bedakno antara sushi karo kimbap. Loro lorone ancen teko negara ndek Asia Timur. Nek sushi iku teko Jepang, kimbap teko Korea Selatan. Sekilas rupone ancen meh podo, sego sing dikeki isian terus digulung nganggo nori alias rumput laut lembaran. Sing mbedakno sushi ambek kimbap iki bahan-bahan isiane. Sushi luwe sering nganggo isian iwak sing sek mentah, mbasio gak jarang pisan nganggo isian iwak sing wes mateng. Nek kimbap iku isiane jauh luwe akeh dan didadikno siji. Biasane sushi sing paling umum isiane onok telung jenis, yaiku iwak, timun, karo wortel. Nek kimbap, minimal isiane onok limang jenis, yaiku ndhog, wortel, danmuji alias acar lobak, bayem, karo crabstick.


Ora ono salahe yen wong wedhok kui kerjo kantoran lan sing lanang kui kerjo neng omah. Saiki wis ora jamane, ngebeda-bedake pekerjaan seko gender. Menurutku, saiki lanang lan wedhok wis diperlakoke podo neng donyo kerjo. Perkoro gaji wong sing nyambut gawe neng kantor lan neng omah kui ora ono bedane. Loro-lorone iso sitik lan loro-lorone iso ngehasilke duwit sing gedhe. Sing pengaruh kui, hasil kerjone awak dhewe lan profesine dhewe sing ono neng bidang opo. Awak dhewe uga ora iso ngeremehke wong lanang garap garapan omah. Dheweke iso ngeresiki omah podo koyo wong wedhok. Wong lanang uga iso masak lan uga iso jogo anak.


Grand Prix Sepeda Motor yaiku seri kejuaraan balap motor sing diselenggarakno nang sirkuit dalanan sing disetujui karo Fédération Internationale de Motocyclisme utowo disingkat dadi FIM. Grand Prix Sepeda Motor iki dadi kejuaraan balap motor sing paling tuwo sepanjang sejarah. Musim pertama kejuaraan iki diadakno pas tahun 1949. Motor sing digawe pertandingan iki dirancang khusus gawe balapan dan gak oleh didol nang masyarakat umum. Wes ngono, kendaraan iku sisan gak oleh dikendarai nang dalan umum. Saiki Grand Prix Sepeda Motor dibagi dadi patang kelas, yaiku MotoGP, Moto2, Moto3, karo MotoE. Sing telu pertama iku nganggo mesin patang tak, terus sing MotoE nganggo sepeda motor listrik dan buru onok mulai tahun 2019.


Salah siji wadah sing dinggo pas wayahe munggah gunung iku tas ransel. Tapi kudu digatekno, jenis tas ransel iku onok akeh, dan gak kabeh jenis iku isok dinggo gawe munggah gunung. Onok patang jenis tas ransel, yaiku backpack, rucksack, carrier, karo daypack. Backpack iku dikenal dadi tas punggung sing biasa digawe sekolah utowo kerjo soale muatane cilik. Rucksack iku tas punggung sing nduwe penutup tali dan nganggo sistem serut. Meh podo ambek backpack, muatane cilik. Carrier iku tas punggung sing biasa digawe munggah gunung. Tas iki didesain khusus gawe nggowo barang sing abot dan akeh. Daypack iku meh podo karo carrier, cuma muatane luwe cilik ngono ae.


Wong-wong reaksine bedo-bedo pas ngerasake ono lindu neng daerahe. Awak dhewe iso delok ngerine lindu kui seko pawartos-pawartos utowo cerito-cerito seko wong liyo. Nanging, yen ngerasake dhewe piye rasane lindu kui, mesthi ono sing bedo. Wong-wong sing biasa urip neng daerah sing kerep keno lindu bakal biasa-biasa wae. Dheweke mungkin uga luwih ngerti endi lindu sing nyilakani lan sing ora. Yen lindune cilik dhewe ora bakal panik lan nek lindune gedhe, dheweke uga ora bakal panik. Dheweke bakal golek carane slamet koyo sing wis diajari. Bedane karo wong sing ora biasa ngerasake lindu kui neng panike. Wong arep ngerti kabeh opo sing kudu dilakoke pas lagi ono lindu. Nanging wong sing durung biasa, bakal ono polah panike. Malah panike kui sing bahaya. Awak dhewe iso luwih ciloko mergo awak dhewe panik.


Urip ning gunung kuwi sajana ana kaitane karo kondisi fisik sing bisa adaptasi. Salah sijine marang tekanan udara. Wong sing omahe ning gunung mesti betah adhem lan uga ora masalah yen dijak muncak menyang gunung ngendi wae. Nanging kanggo wong sing ora kulina, kuwi marai awak lara lan ngerasa sesek. Kamangka, yen arep munggah gunung kuwi kudu nggadakake persiapan fisik ben otot jantung kuwi terlatih, kaya misale mlayu utawa renang. Jantung uga bisa adaptasi amrang tekanan udara yen mlayune wayah bengi utawa subuh. Sing paling penting yaiku njaga pola turu ben ora gampang kesel lan uga akeh ngombe vitamin ben pas arep budhal ora lara.


Amarga ndelok film Pengabdi Setan, adhiku dadi rada wedi ndelok radio lawas amarga sering mbayangke adegan horor sing ana kaitane karo radio. Jebul alesane ora mung kuwi. Ning omahku, ana radio tuwa sing wis ana wiwit tahun 80-an. Radio kuwi saka simbahku lan wis suwe ora dinggo amarga kabele ana sing rusak. Nanging, pas adhiku lagi dewean ning omah, adhiku krungu yen radio kuwi murup dhewe lan nyiarake siaran basa Jepang banjur ganti ning basa Jawa lan ganti marang basa Jepang maneh. Pas didelok, kabele ora dipasang lan kuwi sing marai tambah aneh. Banjur jare bapak, radio kuwi dikongkon nyimpen ning gudhang ben ora ngganggu maneh.


Pas cilik, aku seneng dolan bal-balan. Aku melu mergo yen aku ngelakoke olahraga liya ora ono koncone. Dadi emang aku kui ora begitu nikmati olaharaga bal-balan iki. Nanging sing tekan saiki aku angel nikmati kui, nonton bal-bal. Aku isih ora ngerti opo serune nonton wong rebutan bal neng lapangan jembar. Yen aku ngelakoke duwe, ceto aku entuk manfaate, sak ora-orane aku entuk keringet. Yen mung delok tok, rasane boseni banget kanggo aku. Aku uga ora paham posisi-posisi neng bal-balan kui. Aku mung ngerti jeneng-jenenge tok nanging ora ngerti opo fungsine. Sak liyane kui, mumet aku delok bale dioper-oper. Mripatku ora iso fokus neng ngarep layar TV.


Ket mbiyen SMP, guru-guru iku mesti ngajak murid-murid nang sekolahan gawe hafalan Al-Mulk karo rong ayat terakhir Al-Baqoroh. Pas iku aku sek dadi murid sing naif dan asal nurut ae opo jare guru tanpa eroh iku fungsi hafalane gawe opo. Pas tambah gede, mamaku ngekeki eroh gawe rutin moco rong surat iku sisan. Berhubung aku wes gede dan luwe kritis, aku takon lah opo fungsine moco rong ayat iku. Jarene mamaku, rong ayat iku isok ngeringano siksa kubur gawe awak dewe nek diwoco rutin. Ben menungso iku pasti onok siksa kubure. Dadi nek rutin moco iku, siksa kubure bakal diringano. Semenjak iku, aku dadi luwe rutin moco rong surat iku mau.


Tahun baru imlek iku perayaan sing paling penting gawe wong Tionghoa. Perayaan tahun baru iki dimulai pas dino pertama bulan siji nang penanggalan Tionghoa dan berakhir ambek Cap Go Meh pas tanggal ke-15. Imlek iki identik banget ambek angpao sing dibagikno pas perayaan iki. Biasane angpao iki isine duit dan gak sitik. Hal iki mergo wong Tionghoa iki dikenal banget ambek rasa cintane ambek duit. Bahkan sing unik, ucapan selamat tahun baru Imlek, Gong Xi Fa Cai, iku artine gak mek selamat tahun baru, tapi “selamat dan semoga banyak rejeki”. Tujuan pengucapan selamat iku cekne uwong sing diucapno nduwe duit akeh dan iku isok berbalik nang de’e pisan.


Aku kepengen duwe omah neng deso pas wis tuwo. Harapanku, pas aku umur-umur arep pensiun, aku wis iso tuku omah neng deso. Pas aku bener-bener wis pansiun, dadine aku iso langsung tinggal neng kono. Aku durung ngerti arep tinggal neng deso endi. Nanging aku wis ngerti, koyo ngopo kahanane deso sing tak pengeni. Aku ora kepengen tinggal neng deso koyo neng Bantul. Aku kepengen tinggal neng panggon sing luwih adem. Aku kepengen tinggal neng daerah gunung. Nek iso, aku pengene sing ora terlalu adem, soale aku uga ora kuat ngadepi suhu sing keademen. Aku tau tinggal neng Boyolali lan beberapa kali liwat kono. Aku ora kepengen tinggal neng daerah sing seadem kui.


Tau krungu resep obat sing isok ngatasi covid-19 sing terbuat teko bahan dasar banyu klopo? Dadakno iku hoaks rek. Tapi mbasio ngono, resep iki tetep isok dinikmati gawe minuman sing nyegerno awak ndek tengah panase kota Suroboyo. Terus dibandingno ambek es degan biasa, resep sing kate tak tulis iki rasane jauh luwe enak timbang es degan biasa. Pertama, awakmu tuku degan disik dan gak atek gulo, terus dikeki madu secukupe, baru dikeki garem sak jumput. Mbari ngono diudek sampe roto, wes dadi. Nek arep ngombe garek nambah es batu. Rasa degane isok luwe jangkep soale dikeki garem, terus rasa legi teko madune gak marai serik ndek gulu.


Nalika pendapatane dhewe utowo duwit sing awak dhewe olehke kui luwih sitik seko biasane, awak dhewe ora iso meneng wae. Kebetuhane dhewe kui okeh lan ora iso ditunda. Neng kahanan koyo ngono, ono beberapa hal sing iso awak dhewe lakoke. Awak dhewe ora mungkin golek gawean liyo utowo awak dhewe ora iso ngono wae langsung ngubah bisnise dhewe, sing pertama kudu awak dhewe  lakoke kui, awak dhewe kudu delok tabungan disik. Awak dhewe ngitung-ngitung kira-kira duwit sing ono kui iso kanggo urip tekan kapan yen perkoro bisnis kui iso gawe bayar biaya operasional tekan kapan. Yen iso ono luwih seko 3 sasi, awak dhewew iso nganggo duwit sing luwih kui kanggo kebutuhan inovasi bisnise dhewe.


Bapak nandur lombok ana ing plataran omah. Saben dina, Bapak nyiram lombok iku supaya bisa cukul apik lan bisa dipanen. Lombok iki asline diwenehi karo Simbah sing omahe ana ing desa ngisor gunung lawu. Bibit lombok sing diwenehno uga bibit lombok sing apik banget saengga ora suwi nandure wis bisa dipanen. Nalika lombok wis padha abang, Bapak nyeluk aku kanggo ngewangi manen lan milihi menawa ana lombok sing elek lan ora siap dipetik. Lombok-lombok iki bakal disimpen ana ing pawon kanggo Ibu masak lan sisane bakalan ditawarke nang tangga-tangga omah menawa ana sing pengin njaluk. Saliyane iku, Bapak uga nitipke lombok-lombok iki ana ing bakul sayur supaya bisa ndang entek.


Wong Bali kususe wong sing agamane Hindu mesti bakal ngelakoni upacara adat metatah. Upacara iki kanggo bocah sing wis mlebu umur 20 taun. Tata cara upacara iki kaping siji, wong sing meh dikethok utawa dikikir untune kudu dipingit sik lan ora oleh metu ning ngendi-endi. Upacara metatah iki biasane dilakoni pas isuk, nanging ana pirang-pirang wong sing ngelakoni upacara iki pas shubuh utawa sadurunge srengenge metu. Kaping loro, sawise untune dikikir bocahe kudu njajal macem-macem rasa kaya pait, kecut, legi, asin, pedhes, lan sepet. Upacara metatah iki kudu ngetokna dhuwit sing ora sithik, mulane kadang ana sing ngadakna metatah massal supaya bisa mbantu kaluwarga sing ora nduwe dhuwit.


Salah sawijining tari sing lagi digalakake ning Malang yaiku tari topeng. Tari topeng iki budhaya sing diwariske kerajaan Majapahit lan Singorasi. Nanging miturut sejarahe, tari iki diciptakake karo Airlangga, putrane Dharmawangsa Beguh saka Kediri. Tari topeng iki diangkat saka cerita panji utawa cerita babagan pahlawan sing ngelindungi wilayah negara. Tokoh sing sering ditampilke yaiku lakon Panji Asmarabangung. Tarian iki dinggo pelengkap ning upacara adat utawa persembahan kanggo leluhur. Upacara leluhur iki dilakoni saban Senin Legi lan diadakake karo Sanggar Asmarabangun ning Malang. Tari topeng malangan iki uga dadi dilestarikake miturut amanate saka Mbah Karimun, salah siji maestro topeng ning Malang.


Wonten Nusa  Tenggara Barat wonten transportasi tradisional ingkang bentukipun kados delman nanging langkung alit. Warga lokal nyebat kendaraan menika Cidomo ingkang dipendhet saking singkatan cikar, dokar, lan mobil. Kendaraan menika ugi biasa disebat benhur amargi bentukipun mirip kaliyan kendaraan ingkang naminipun sami wonten satunggaling film negara manca. Cidomo gadhah pinten-pinten hal ingkang benten kaliyan delman. Roda cidomo didamel saking roda mobil. Benten kaliyan delman ingkang rodanipun saking kayu ingkang langkung ageng. Kursi kusir kaliyan penumpang cidomo ugi benten kaliyan delman. Penumpang lan kusir lungguh jejer wonten ngarep nalika numpak Cidomo. Cidomo menika sami kaliyan alat transportasi  sanesipun ingkang awalipun didamel kangge ngangkut barang. Ngantos sakmenika, cidomo tesih digunakaken wotwen daerah daerah ingkang minim akses transportasi utawi wonten pasar tradisional.


Gawe bisnis utowo usaha seko omah kui ora butuhke omah sing gedhe. Omah cilik uga iso digawe bisnis. Carane kui, awak dewe ora dodol langsung neng ngarep omah naning barange kui awak dhewe dol neng Internet. Supoyo barang sing arep didol kui amot neng omah, awak dhewe iso ngelakoke beberapa hal iki. Sing kesiji, awak dhewe iso guak peraboton neng omahe dhewe sing ora dienggo. Awak dhewe iso ngedol meneh perobotane kui yen isih ono nilaine. Yen wis ora ono, awak dhewe iso sumbanget barang-barang sing ora dibutuhke kui neng wong sing luwih butuh. Sing keloro, awak dhewe iso noto meneh barang-barang neng omahe dhewe lan nyisake sak ruangan utowo sak sudut ruangan, kanggo nyelehke barang sing arep awake dol.


Misale, awak dhewe wis ketemu konco sing iso ngerteni awak dhewe, luwih seko wong-wong sing ono nek cerake dhewe, awak dhewe ora oleh nyia-nyiane dheweke. Mergo golek wong sing koyo ngono kui angel. Wong-wong akeh sing iso ngaku dadi koncone dhewe, tekan wong sing ora awak dhewe kenal iso ngomong koyo ngono, nanging konco sing iso ngerti perasaane dhewe tanpa awak dhewe ngomong kui arang banget. Dheweke bakal ono neng sisihe dhewe pas kahanane lagi koyo ngopo wae, pas lagi angel lan pas lagi seneng. Dheweke ngelakoke kui tanpa jaluk opo-opo. Dheweke iklas ngelakoke kui mergo, dheweke pancen sayang karo dhewe.


Obi iku arek e sueneng pol ambek sembarang kalir kegiatan sing ekstrem, terutama olahraga sing ekstrem. Dino iki, Obi manjat tebing sing duwur pol. De’e gak dewean, onok Nikola sing ngancani de’e. Arek loro iku manjat tebing sing ngisore iku laut lepas. Guduk tanpa alesan arek loro iku milih tebing iku. Mbari berhasil manjat tebing sampe puncak e, arek loro iku leren dilut gawe ngatur napas. Mbari ngono, mereka nyoplok klambi dan mek nganggo katok ndek tok. Mbari ngono Obi ancang-ancang mlayu dan langsung terjun nang laut iku mau. Gak lali sisan Nikola ngerekam Obi sampe isok nyemplung nang laut.


Sak wise acara halal bi halal nang omahe pakdheku, aku sak keluarga langsung berencana kate moleh. Ndek tengah perjalanan, adek-adekku sek ngeluh luwe soale mau nang kono mek mangan sitik tok. Bapakku langsung nyetir nang arah Kupang Indah, dan ndelok-ndelok endi restoran sing sepi. Soale nang daerah kono, sak deret dalanan iku isine restoran kabeh dan podo rame, dadi mending nggolek sing sepi cek gak atek ngenteni. Akhire nemu onok warung jenenge Sop Kaki Sapi Haji Munir. Menu nang kono mek onok siji tok, yaiku sop kaki sapi. Tapi daginge isok request, gelem atek tambah babat ambek jeroan opo daging polosan tok, dan aku sak keluarga milih daging polosan tok. Pas diicipi, dadakno rasane enak banget. Bahkan adekku sing pilah pilih panganan yo doyan ambek sop kaki sapi iki. Sing aku heran, opo’o warung iki rodo sepi padahal rasa panganane enak banget.


Aku pertama kali kenal karo gim kui pas aku delok pakdhe dolan neng komputer. Aku iling banget gim sing lagi didolanke pakde ku Age of Empire II lan Warcraft III. Rong gim kui mlebu genre RTS utowo strategi wektu nyata. Iki gim genre gim paling apik, lan kudune wong iso kudu dolan gim iki meneh. Soale iki gim sing iso ngasah fokuse awak dhewe kanggo fokus. Awak dhewe kudu ngumpulke sumber daya, bangun gedung, nyiapke pasangan neng wektu sing podo. Sak liyane kui, awak dhewe kudu jaga pertahanan lan nyerang neng wektu sing uga podo. Kemampuan dhewe kanggo gawe prioritas kui penting banget neng kene. Dadi, luwih mending awak dhewe dolan gim sing genre iki timbange MOBA sing mung gerake sak unit.


Aku tau dikandani karo koncoku, nek kate ndaki gunung iku kudu jaga sikap. Sing paling kudu dititeni iku yaopo awakmu njogo lambemu. Teko ucapan iku, onok akeh sing isok kedaden, salah sijine iku nek awakmu sampe misuh-misuh. Gunung iku panggon alam sing sek akeh peghuni ghaib e. Dan penghuni iku mau gak bakal seneng nek misal menungso iku sampe misuh-misuh. Kadangan nek wes ngono iku isok sisan disasarno, mek mergo misuh tok. Dadi gawe awakmu sing kate ndaki gunung, jogo lambe karo sikapmu yo rek. Tujuane jaga lambe ambek sikap iku ben awakmu tetep selamat sampe engkok awakmu moleh maneh.


Wong nang desoku iku saiki wes seje karo biyen, biyen nang desoku iku isek ono sing gotong royong saiki nag ora digeleki yo ora ngiro teko dewe mesti jaluk diparani, terus gaya uripe barang yo wes seje ambek wong biyen, saiki gayai iku kemenyek koyok ketek sing ono nang petite uwit. Saiki gayae iku wes koyok wong kota, saingan numpuk duwek ben ketok sugeh. Soale nag desoku saiki iku nag ora dadi wong sugeh jelas ora ngiro diregani, opo maneh wong sing sekolah tapi ora lulus utowo durung dadi opo-opo yo tambah ajor mumur. Sing diregani nang desoku yo mog wong sugeh tok masio wonge korupsi, terus karo wong sing duwe jabatan masio jabatane iku maeng nyogok.


Dell iku siji perusahaan berbasis elektronik. Perusahaan iki mroduksi ambek masarno perangkat keras komputer sing kakean teko klon IBM. Dell didirikno nang Austin, Texas, Amerika Serikat. Pendiri Dell iku Michael Dell. Perusahaan iki didirikno pas tanggal 1 Mei 1984, dan terus beroperasi sampe detik iki. Kantor pusate Dell iku onok nang 1 Dell Way, Round Rock, Texas, Amerika Serikat. Akeh-akehe pasare onok nang komputer pribadi, tapi Dell iku sisan ngedol server, alat penyimpanan data, switch jaringan, ambek kluster komputer gawe perusahaan. Mbasio ngono, onok pirang produk teko Dell sing luwe dikenal maneh. Antara lain netbook, laptop, mesin cetak, TV, periferal, desktop, ambek pemindai.


Lunga menyang alam kuwi pancen nyenengake amarga bisa ndelok ciptaane Gusti, kaya gunung, laut, alas, lan uga kewan sing ana ning jerone. Kamangka, akeh sing ndadekake iki sarana wisata, salah sijine yaiku pendakian ning gunung, Bedha kaya wisata biasa, munggah gunung iki butuh persiapan sing akeh kaya persiapan fisik, mental, lan uga ana persiapan barnag kebutuhan. Munggah gunung iki senajan nyenengake, nanging kudu luiwh waspada amarga tantangane gedhe. Sak liyane ngurusi kebutuhan dhewe, keamanan tim kudu dijaga. Amarga kuwi, kanggo kanca-kanca sing arep muncak, luwih becik lunga sak tim, ya. Risiko ning gunung kuwi gedhe banget yen arep lunga dhewenan.


Sawise lulus kuliah, Ulul dadi guru ngaji ning TK ngarep omah. Saben dina Ulul gaweane muruki bocah-bocah supaya bisa maca Alquran. Carane Ulul uga gampang banget dingerteni karo bocah-bocah. Ulul ngewenehi ayat sing endek sik supaya bocahe padha ora kaget. Sawise dirasa lancar, Ulul nambah ayat sing rada dawa. Alquran sing biasane padha angel macane akhire luwih gampang diwaca lan dingerteni. Saben kate mulih, Ulul uga mesti ngewenehi hadiah kanggo sapa wae sing lancar maca Alquran dina iki. Carane Ulul kanggo ngewenehi hadiah iki bisa nambah semangat bocah-bocah kanggo luwih semangat maca Alquran saben dina. Alquran wis dadi kancae bocah-bocah.


Kabeh wong sing nang indonesia opo mane sing nang jowo mesti ngerti sing jenege keris. Keris iki termasuk senjata tradisional sing duwe keistimewaan sing ora diduweni ambek senjata tradisional liyane. Lah terus asal usule iku teko endi? Asal usule keris iku diperkirakno metu nag abad 9 Masehi. Nah jeneng keris iku asline singkatan teko "mlungker-mlungker kang iso ngiris" iku kabeh maeng jarene wikipedia. Mari ngunu saiki keris iki didadekno senjata tradisional sing duweni sejarah dowo. Mangkane karo pemerintah keris saiki didaekno warisan budoyo sing kudu dijogo soale termasuk warisan budaya ambek adat sing ono ambek tau gawe keris nang jaman biyen.


Nag awakmu seneng ambek oleh-oleh khas daerah jogja sing jenenge Bakpia, Awakmu yo iso gawe dewe nang omah. Dadi ora perlu adoh-adoh tuku nang jogja. Sing awitan awakmu kudu nyiapno bahan sing digawe bakpia maeng, awit teko kulit, sampek isine maeng. Mari ngunu kacang ijo sing ate digawe isi maeng dikukus ambek dialusno, terus dimasak ambek santen, gulo, uya, vanili, ambek pandan sampek mateng. Nag wes mateng kacang sing dikukus maeng. Lagek gawe kulite sing teko bahan sing wes disiapno maeng. Carane bahan maeng kuli sing awitan diudek-udek ambek dimasak karo geni sing cilik sampek adonane maeng kalis. Nag wes mateng kulite maeng lagek dibagi roto sepiro gedene bakpia maeng. Terus nag wes dibagi, lagek ditipisno ben iso kanggo bungkus isine bakpia maeng. Mari ngunu nag wes dibungkus isi bakpia maeng lagek dipanggan utowo dioven sekitar 15 menit mari ngunu dilaburi ambek kunige endok. Mari ngunu bakbiah siap sijajikan


Rapat karo dosen kui mesthi rampunge sue. Untunge, bar rampung rapate entuk cemilan kotakan. Atine tetep kesel sih ning paling ora wareg. APas tak buka, isine ono arem-arem, puding, karo sus. Delok sus kui aku dadi kelingan. Ibuku disik tau ngandani yen kue sus kui panganan kesenangane. Biyen pas ibuku cilik, ibuku melu eyang putriku arisan. Pas kui sing duwe gawe pejabat tentoro sing pangkate duwur dadi panggon arisane apik lan panganane luwih mewah. Neng kono, ibuku dadi cah cilik dewe. Ben ora bosen, eyang putri ngekei kue sus sing ono neng ono. Ibuku seneng banget. Tekan saiki, ibuku ora lali rasane kue sus kui.


Ning Korea, akeh artis sing milih jalur dadi penyanyi tinimbang tetep dadi atlet. Salah sijine yaiku Shen Xiaoting. Xiaoting iki salah siji artis grup Korea nanging lair lan gedhe ning Tiongkok. Xiaoting iki salah siji anggota grup Kep1er sing paling pinter nari. Xiaoting iki lair taun 1999. Xiaoting kuwi ning negarane sak durunge dadi penyanyi, dekne kuwi atlet sport dance yaiku tarian sing dicampur karo olahraga. Bocah sing dhuwure 168 iki wis menangake akeh penghargaan ning manca negara lan dadi juara ning akeh lomba. Kamangka kuwi, Xiaoting iki oleh beasiswa kuliah jurusan seni pertunjukan ning salah siji kampus kondhang ning Tiongkok.


Lak menurutku kripik menyok iku enak tapi menurut koncoku enak neg dikei rasa-rasa koyok keju, pedes, ambek gurih. Tapi ono maneh sing ngomong nag kripik meyok enak dipangan tanpo rasa-rasa soale isek murni khas'e menyok. Sakliyane iku nag situs doktersehat.com yo jelasno nag kripik singkong iku duwe kandungan sing akeh koyok karbohidrat, serat, protein, kalsium, zat besi, magnesium, fosfor, kalium, ambek zinc. Menyok barang yo duwe pirang-pirang jenis vitamin seperti vitamin A, vitamin B kompleks, vitamin E, dan vitamin K. Tapi ono kripik sing paling ora tak senengi yo iku kripik mlinjo. Soale rasane pahit. Masio diolah nag macem-macem rasa, tetep pahite iku ono.


Saiki endi arek kos sing gak nduwe rice cooker? Sampe kabeh iku hapal merk rice cooker opo sing biasa digawe karo arek kos. Tapi ancene, rice cooker iku dadi penyelamat arek kos banget. Biasane iku arek kos pasti bakal nggawe sego dewe, terus baru tuku iwak nang njobo. Itungane isok luwe murah sisan timbang tuku sego nang njobo. Wes ngono, nek awakmu kreatif, rice cooker iku isok digawe masak sing enteng-enteng. Contohe koyok mie instan sing dadi andelane arek kos. Terus rice cooker sisan isok digawe ngengetno panganan sing wes adem. Wes talah, pokoke rice cooker iki akeh banget manfaate gawe arek kos.


Pas aku budhal KKN ning Bengkulu, ana sawijining pantai yaiku Pantai Muara Ketahun. Pantai iki isih alami lan dadi pantai sing kesohor amarga langsung bebatesan karo muarane kali Dusun Urai, Bengkulu Utara. Pantai ning Muara Ketahun iki jenis pantai sing pasire ireng lan akeh sukete, ora umum kaya pantai biyasane. Nanging sing paling eman yaiku kurang saka semeter, penduduk Dusun Urai iki nandur wit klapa sawit. Miturut penelitian, klapa sawit iki ora bisa nahan abrasi, malah wit iki nyebabake abrasi. Lan miturut masyarakat, abrasi ning Muara Ketahun iki wis kanthi 4 kilometer. Amarga kuwi, pemerintah lan masyarakat kudune bisa ngadakake kerja sama kanggo ngurangi abrasi iki kaya nggawe beton pemecah ombak lan mbangun kawasan sing aman.


Hobi sing jarang wong duwe yaiku ngopeni reptil. Hobi iki bisa dadi larang utawa murah tergantung reptil apa sing diopeni. Sing paling sering saiki ya ngopeni ula ball phyton utawa sanca bola. Kewan iki nduwe warna sing macem-macem lan corake tergantung karo indukan lan kombinasi genetik. Ula iki regane mulai saka atusan ewu kanthi jutaan tergantung saka corake. Hobi ngopeni reptil iki kudu telaten masio reptil ora butuh akeh perawatan kajaba mangan, ngombe, lan ngresiki kandang. Nanging ora kabeh wong hobi ngopeni reptil amarga ono sing jijik. Nanging ya ora sithik wong sing ngopeni reptil kanthi dadi penghasilan sing gedhe, ora mung ula, nanging ya ana bunglon, kadal, lan sapanunggale.


Daharan diet boten namung daharan saking negara manca kados salad utawi oat. Kathah daharan sehat saking Indonesia ingkang raosipun eca nanging tetep sehat lan boten damel lema. Tuladhanipun pecel, gado-gado, bubur Manado, kaliyan sayur asem. Kathah tiyang saking negara manca ingkang nyebataken menawi gado-gado menika salad ingkang paling eca wonten donya. Caranipun damel gado-gado ugi gampil. Sampeyan saged nggoreng tahu tempe, nggodhog tigan, kentang, kaliyan wortel utawi sayuran sanes. Lajeng, bahan-bahan ingkang digoreng kaliyan digodhong wau dicaosi bumbu kacang ingkang raosipun gurih manis. Boten sah ajrih bosen sebab saben daerah wonten Indonesia gadhah gado-gado khasipun piyambak-piyambak. Monggo dipuncobi mbaka setunggal kangge variasi menu diet sampeyan.


Ora kabeh enggon wisata alam iku enak ambek nyaman nag digawe rekreasi. Salah sijine air terjun grojokan sewu nag karanganyar. Panggonane ancene apik, tapi fasilitasi keamana tego petugase sing kurang garai aman nang gone pengunjung. Nag panggonan iku akeh bedese sing garai wedi pengunjung soale kadang bedes iku gelut ambek tawuran karo koncone. Aku sing tau mrono rong ulan wingi ae isek keweden nag dolan mrono dewe maneh. Soale nag ora ono koncone bakal wedi dewe. Opo maneh nag gowo barang-barang sing warnai koyok buah-buahan, bakal diajaki bedese. Aku tau diajaki bedese soale gara-gara hand sanitizer tak deket gantungan dlerekane tas. Warnae ancene koyok gedang. Tibak'e aku diajaki bedes uwakeh dikirone aku gowo gedang. Sampek oyok-oyok'an ambek bedese barang. Tapi petugase ora ngamanno tambah mok gorok tok ora njogo pengunjunge sampek aman.


Hilmi iku dadi salah siji korban PHK mergo pandemi covid-19. Awale de’e wes akeh nyebar lamaran nang sembarang kantor, tapi gak onok sing ketompo blas. Mergo iku, de’e sempet stres. Karo ibuke, dikongkon nyoba dodolan nang omah ae. Berhubung onok panggon jembar nang ngarep omah, akhire Hilmi nyoba gawe dodolan panganan. De’e iku dodolan mie ayam ket awan sampe bengi. Awale sepi, terus de’e nyoba promosi nang media sosial e sisan. Akhire mulai akeh sing teko soale ndelok postingan e Hilmi mau. Teko kono, mie ayam e Hilmi dadi laris manis. Padahal niat awale iku mek iseng coba-coba, eh malah untung akeh. Hal iku sing marakno Hilmi mantep gawe nekuni bisnis iki dan gak pusing ngelamar kerjoan maneh.


Tari piring iki salah siji tari tradisional sing asale teko wilayah Sumatera Barat. Tarian iki dilakoni dengan nggowo piring nang tangane terus joget ngetuti pola lantai sing wes ditentukno sak durunge. Tarian iki nduwe makna ngungkapno rasa syukur sing gak terhingga nang Tuhan Yang Masa Esa mergo limpahan rejeki ambek karunia-Nya. Tari piring iku terkenal mergo propertine. Siji, wes jelas, piring. Pas nari iki, nganggo rong piring sing dicekel nang tangan kiwo tengen. Loro, damar. Telu, baju kurung. Baju kurung sing dinggo nang pertunjukan tari piring biasane wernone cerah. Papat, kain kodek. Limo, selendang. Enem, ikat pinggang. Pitu, alat musik. Alat musik gawe ngiringi tari piring iku saluang, rebab, talempong, bansi, ambek saruni.


Pemberdayaan desa kuwi penting banget amarga jaman saiki, desa ning manca negara kuwi wis modern lan uga wis nduweni akses sing gampang marang industri, teknologi, lan uga pemerintahan. Desa sing ana ning Asia Tenggara, utamane Indonesia kuwi isih akeh sing tertinggal. Desa-desa iki biyasane mbutuhake akses pendidikan sing layak lan uga irigasi. Para sarjana pendidikan lan uga sarjana teknik kudune bisa luwih peduli marang program iki liwat KKN lan uga program sing dibiayai karo perusahaan swasta. Yen ora, ya ndaftar kegiyatan amal lan uga sukarelawanngajar ning desa amarga kegiyatan iki mesti disenengi karo wong sing ana ning desa ben bisa luwih berkembang.


Masa-masa SMA kui masa sing paling nyenengke neng tahap uripe wong. Supoyo awak dhewe ora mblasuk neng pergaulan sing salah ono apike awak dhewe mikirke kanggo melu salah siji ekskul sing ono neng sekolahane dhewe. Pas umur sak mono kui, awak dhewe duwe kepinginan sing kuat kanggo luwih ngerti jati dirine awak dhewe sebenere kui koyo piye. Dadi awak dhewe jajal opo wae sing menurut awak dhewe menarik. Yen awak dhewe iso mekso milih salah siji ekskul neng sekolah timbangane melu kelompok sing kerep tawuran, awak dhewe iso nyelametke masa remajane dhewe. Yen awak dhewe melu ekskul, awak dhewe iso ngembangke minat lan baket sing awak dhewe duwe. Nanging yen awak dhewe wis mlebu neng kelompok sing ora cetho, awak dhewe mung guak-guak masa enome dhewe. Sing luwih parah, iso wae awak dhewe keno kasus sing ngelibatke ora mung kepala sekolah nanging uga polisi.


Ajaran Islam kui ngatur kabeh perkoro neng donyo iki, termasuk tata cara pemakaman. Sak durunge, awak dhewe kudu ngerti posisine disik. Sirah kui posisine ono neng lor lan sekile ono neng kidul. Sing pertama sing kudu dilakoke kui ngeleboke jenazah ning liang kubur. Jenazah diselehke neng sisih kulon lan dimiringke neng arah kiblat, utowo kulon. Bar kuli tali-tali sing ngekit kain kafan kui dicopot bonjor. Neng duwur jenazahe kui dipasangi panan seko kayo utow pring. Tujuane ben posisi jenazah kui kekunci. Selehke, tanah neng pipi tengen lan sikile. Bar kui, timbun jenazah kanggo lemah. Neng duwur gundukan lemah ku mau diwehi tanda neng bagian sirahe, watu misale. Bar kui, lemah kui ditelesi.


Nggunakake botol ngombe kuwi saiki wis dadi budayane wong jaman saiki kanggo ngurangi sampah plasti lan limbah sing wis suwe numpuk. Kampanye iki wis dimulai saka salah sawijining restoran sing nyediakake menu kopi. Kampanye iki apik lan bisa ndukung program pemerintah lan organisasi manca negara sing nduwe tanggung jawab kanggo masa depane lingkungan. Botol sing lagi kesohor saiki botol sing bisa nyimpen ombenan lan njaga ben tetep anget utawa tetep adem. Botol iki pancen regane larang nanging manfaate ya akeh. Yen durung perlu lan durung penting banget, bisa manfaatke botol sing fungsine podho nanging ya ana sing regane luwih murah.


Rendang sampun dipunpilih dados daharan paling eca wonten donya miturut CNN Internasional wonten warsa 2011 lan saged bertahan pinten-pinten warsa.  Nanging, kalangkungan rendang sanes raosipun ingkang eca kemawon. Rendang ugi kalebet daharan ingkang tahan lama amargi dimasak kaliyan rempah-rempah ingkang kathah. Rempah menika dadosaken rendang tetep sehat senandyan lisahipun kathah. Menawi boten enten daging, sampeyan saged damel rendang ayam, rendang bebek, utawi rendang tigan. Boten kados daharan sanes ingkang raosipun dados boten eca menawi disimpen dangu. Raosipun rendang malah bakal langkung eca menawi disimpen dangu. Daharan sanes ingkang ugi kraos eca menawi disimpen dangu inggih punika jangan lodeh. Jangan lodeh dipunpitados bakal langkung eca menawi dinget kaping pinten-pinten


Perkembangan robot ancene saiki wes ora karuan ambek wes kedaden ang endi-endi. Mari ngunu saiki robot yo wes akeh sing gawe ambek akeh sing wes gunakno kanggo ngewangi nyambut gawe. Salah sijine pakar robotik nag negoro iki nganjurno nang pemerintah ben iso ngembangno robot kususe nag bidang pertanian ben iso maju pertaniane. Anjuran iku ora mergo asal ngomong tapi ancene manfaate gedeh kanggo ngembangno ekonomi teko sektor pertanian polahe indonesia iki penduduke akeh sing tani ambek sakeh sing duwe sawah. Sak liyane iku sing jenenge sektor pertanian nag indonesia iku perlu dikembangno maneh ben iso berkembang luweh apik maneh. Nah teko pengembangan robot sing nag bidang pertanian maeng, iku iso ngewangi wong tani ben ora pegel.


Salah siji game lawas sing sampe saiki akeh didoleno ambek wong-wong yaiku Cake Mania. Cake Mania iku game sing nggawe kue dan nganggo dekorasi sing muacem macem nganggo bahan sing macem-macem sisan. Aku sering banget nyarano nang ponakanku gawe dolen game iki. Alesane iku ben mereka isok ngenal jenis-jenis kue sing onok nang dunyo iki. Terus ben mereka sisan isok ngenal bahan-bahan sing dinggo gawe kue iku mau. Wes ngono, game iki isok ngelatih time management tanpa marai arek cilik dadi stres. Dadi gawe awakmu sing kepingin nyarano game sing apik dan onok manfaate nang arek cilik, sudokno ae game Cake Mania iki.


Wektu kui, aku lagi rampung ujian sore-sore. Pertanyaane kui angel banget. Sing tak sinauni isuk mau gur sitik sing metu. Sirahku rasane mumet banget. Nanging aku iling, bar ujian kui aku isih ono latian nari. Pas aku delok jam neng HP wektu wis mepet banget 20 menit lagi wis mulai. Aku ora seneng dadi wong sing telatan. Aku luwih seneng teko gasik timbangane telat.  Neng tengah dalan, aku lagi sadar yen aku durung salat dzuhur. Langsung wae aku golek musala. Jikuk wudu, banjur dilanjutke salat. Pas aku ora gateke wong-wong disekitarku. Aku mung fokus neng salat, kudu cepet ben ora dadi telat. Ngerti-ngerti, ono sing nepuk pundakku. Kaget. Aku meneng dilit. Arep nesu, mergo tak kiro ono sing iseng. Nanging aku lagi sadar kui maksude ono wong sing pengen dadi makmum. Aku ngelanjutke salate bareng karao dee.


Sampe tahun iki, aku sek nduwe hp android sing RAM e mek 2 GB dan internal storage e mek 16 GB. Nek dibandingno karo hp jaman saiki, jelas wes ketinggalan jaman buanget. Tapi mbasio ngono, hpku iki sek enak dan nyaman dinggo mbasio kadang rodo lemot. Padahal hp iki wes umur luwe teko enem tahun lho. Yaopo carane ngeramut hp cek isok awet koyok ngono? Ngene carane. Siji, ngecas hp sak durunge 30 persen terus cabut sak durunge 90 persen. Terus ngecas e iku hp dalam kondisi mati. Loro, rajin rajin mindahno foto utowo video utowo liyane liyane cek storage nang hp isok kejogo dan gak sampe kebak. Telu, rajin ngresikno file file sing gak kanggo nang hp. Wes ngono tok.


Awakmu kabeh, terutama arek Suroboyo, pasti wes biasa banget mangan sego pecel utowo sego rawon. Tapi isok bayangno gak nek rong panganan iku digabung dadi pecel rawon? Dadakno kuliner sing asale teko Banyuwangi iki wes terkenal banget nang daerah Jawa Timur soale rasane sing marai kaget saking enake. Ancen pas awal ndelok ketoke koyok aneh, tapi perpaduan gurih legite bumbu pecel sing kecampur karo kuah rawon sing sedep iku dadakno enak banget. Onok sensasi segere sisan sing dientok teko sayuran pecele mau. Penyajiane pecel rawon iki disusun urut, mulai teko sego ambek sayuran rebus, terus disiram kuah rawon, mbari ngono disiram bumbu pecel nang duwure sayuran.


Saban wayah sasi imlek, keluargaku mesti ana ibadah wajib yaiku sembahyang arwah. Sembahyang arwah yaiku sembahyang kanggo mengeti sedane para leluhur ning keluwarga. Para leluhur iki dianggep teka ning wayah bengi ning sasi imlek. Ibuku nyiyapake buah lan jajan kanggo suguhan ning altar. Mbakku nyiyapake dupa abang utawa hio kanggo sembahyangan. Jare ibuku, upacara iki dadi wujud bekti marang leluhur amarga ning kepercayaan Tionghoa, wong kuwi ora oleh lali karo sumber banyun utawa sedhange. kamangka disediani penganan kaya buah, sega, jajanan lan manisan. Nanging penganan iki uga manut karo kondisi keluwargane. Banjur wayah sembahyan kabeh keluwarga iki kudu ngumpul lan melu ndedunga.


Perkembangan teknologi nang Handphone ancene gendeng-gendengan soale saingan nang pasar wes ora kenek diprediksi. Endi pabrik sing iso ngewei teknologi sing maju luwih disik bakal diserbu pasar, opo maneh nag sing murah tambah digoleki wong-wong. Tapi dampake kakean gawe teknologi sing sangar maeng yo ono nang kesehata. Salah sijine Hp saiki kan ganti LCD kabeh awit teko petekane sing maleh layar sentuh ambek terus kabeh iku mok diusap layare tok wes kenek. Tapi iku yo dadekno utowo marakno motone menungso iso loro nag ora iso ngatur layare maeng. Mari ngunu, kanggo bocah sing cilik sing durung ngerti carani gawe hap bakal kenek efek sing elek.


Awak dewe pasti akeh ndelok utowo krungu pendapat nek wong stres iku bakal uakeh mangane. Tapi kadangan, onok sisan uwong sing tambah males mangan pas lagi stres. Ketoke aneh, tapi temenan kedaden nang pirang uwong lho. Dadakno onk alesane opo’o uwong sing stres iku malah males mangan. Pas tubuh ngalami stres, tubuh iku bakal ngekeki sinyal nang utek seakan lagi dalam bahaya. Terus utek iku bakal ngerespon atek ngelepasno hormon adrenalin. Hormon iku mau marakno jantung berdetak luwe kenceng tapi sistem pencernaan dadi lambat suwe. Mergo perlambatan nang sistem pencernaan iku mau sing marakno penurunan nafsu mangan. Dadi onok alesane sisang wong stres iku maleh males mangan.


Robot iku gak mek dalam bentuk wujud koyok Transformers ngono, tapi onok sing berwujud bunder cilik dan bermanfaat. Robot sing tak maksud iku vacuum cleaner otomatis. Vacuum cleaner iki isok secara otomatis ngresikno lantai tanpa kudu digatekno soale wes nduwe sensor e dewe dan isok njangkau sampe bagian kolong kasur. Fitur sing disediakno yo akeh, makane mulai akeh uwong sing tertarik gawe nganggo robot sing siji iki. Cara dasar gawe nyalakno vacuum cleaner sing siji iki koyok ngene. Petek suwe tombol power gawe nyalakno pel vakum. Nek indikator daya berubah dadi putih pekat, pel vakum wes nang mode siaga dan wes isok dinggo. Wes ngono tok. Baru nek kate nganggo fitur liyane, petek tombol sing liyane.


Sajane kabeh wong sing wis umur 20 taunan mendhuwur kuwi wis kudune nduwe dana cadangan ben tetep bisa ngerampungake masalah sing ana ning uripe. Dana cadangan utawa dana darurat iki nduweni akeh manfaat kanggo wong sing wis kerja utawa pas kuliah. Wong sing ora nyiapake dana darurat iki bisa kebingungan lan rekeninge bisa kacau. Kamangka dana darurat iki kudune disiyapke kanggo kepentingan sing ora bisa dikira-kira kaya kecelakaan, dana pendidikan, pembayaran utang lan dana sing ora terduga, lan uga sak panunggale. Anane dana darurat iki bisa dadi bukti yen wong kuwi bisa ngatur arus keuangan amarga dana darurat iki dijupuk saka dana sing disisihake.


Ndelok film iku ancene iso gawe santai ambek kenek digawe hiburan nag pas waktu luang. Tapi kadang ndelok film yo kedu ngerti film sing apik ambek layak didelok. Opo maneh saiki film sing tayang ora karuan jenise ambek ora karuan ceritane. Jare berita-berita nag situse pemenrintah sing bahas masalah film. Film sing oleh ditayangno ambek sing oleh didelok nak TV iku ono aturane. Salah sijine yaiku kudu ngetokno kode 18+ nag kanggo wong gedeh. Nag kanggo bocah cilik- utowo remaja yo kudu nayangno sing sekirane ora ono hal negative koyok contone gelut-gelutan ambek pornografi. Tapi jarene bocah-bocah utowo nitizen sing nag medsos. Timbangane ngetokno aturan ndelok film koyok ngunu palang ora atek ngetokno film.


Salah siji wisata alam nang Suroboyo sing durung akeh wong eruh iku jenenge Hutan Mangrove Gunung Anyar. Lokasine nang daerah Rungkut, Suroboyo. Panggon wisata sing siji iki cocok banget gawe awakmu sing gak nduwe duit tapi butuh liburan. Soale nek kate melbu nang area hutan iki gak dipungut biaya alias gratis. Melbu gratis, tapi awakmu tetep isok menikmati keasrian hutan bakau sing rimbun lan sejuk. Nek awakmu bosen mlaku nang area jembatan hutan iku tok, awakmu isok numpak prahu gawe ndelok pesona hutan bakau sing luwe luas maneh. Tapi awakmu kudu ngetokno duit maneh gawe nyewo prahu iku mau. Ayo rek, gak gelem ta preian gratis? Ndang budhal nang Hutan Mangrove Gunung Anyar.


Minggu wingi aku dijak koncoku nang toko sepatu olahraga soale sepatune wes jebol kabeh. Nah, deke iku pengen sepatu sing awet, tapi murah, terus regane yo orah larang-larang nemen. Pas tutuk nang panggonane maeng, bocahe bingung mileh sing endi soale pilihane akehe megilan. Tapi mari ngunu bocah kondo nang bakule nag duwite wok sak munu. Akhire karo bakule disudohno sing pas ambek duwete maeng. Terus koncoku maeng jajal sepatune terus digawe mencolot-mencolot enak opo ora. Mari ngunu bocahe wes seneng yo wes, langsung di duwite. Mari ngunu isoke bocahe ngejak mlayu-mlayu ambek jajal sepatu anyar maeng. Tibake sepatu maeng jarene enake orambloko.


Objek wisata ning Indonesia kuwi akeh sing duwe potensi gedhe marang olahraga selancar. Ombak sing gedhe marai akeh wisatawan saka manca negara teka ning Indonesia kanggo ngerasakake apike ombak ning Indonesia amarga ning negara asal, ombake kurang ndukung kanggo lomba selancar. Saka peristiwa kuwi, sing bisa disimpulake yaiku olahraga selancar iki bisa narik minat wisatawan uga bisa tetep ngenalake olahraga iki kanggo warga lokal. Kamangka kuwi, pemerintah kudu bisa ndukung lan ngewenehi anggaran luwih kanggo olahraga iki lan mbentuk organisasi kanthi bener ben selancar iki tetep urip lan bisa oleh prestasi kang dhuwur. Uga para kanca, ayo padha nyoba olahraga sing wis kondhang iki!


Nag didelok teko artine Hobi yaiku aktifitas sing bakal awak dewek kabeh lakoni teru-terusan gawe olehkesenegan ambek kepuasan. Contone hobi yaiku koyok penggawean sing mok lakoni teru-terusan pas awakmu duwe waktu laung kanggo awaknmu koyok ndelok film, dolanan game, mlaku-mlaku ora jelas tujuane nang endi, turu, cangkruan ambek konco, wes akelah penggawean sing ancene iso dadekno awak iki kehibur polahae akehe aktifitas sing garai awak dewek kakean mikir. Hobi dewe yo duwe manfaat kanggo awak dewek kabeh salah sijine kanggo nyalurno kesenengane awak dewek, terus nyenengno awak, ngilangno stress, ambek menghibur pikiran sing repot terus polahe aktifitas bendinane. Mangkane saiki akeh aktifitas sing aneh-aneh soale hobine wong yo aneh-aneh.


Nag sekolahku biyen iku ono telong ekskul sekolah sing kabeh siswa utowo siswi-ne iku diwajibno melok salah sijine ae. Masio iku dikongkon milih tapi akhire iku ora enak soale mesti dipekso urunan gawe nganyarno alat olahraga iku maeng. Sak jane nag ancene iku program sekolah jane yo ora perlu koyok ngunu terus nag iso iku diomongno nang ngarep ben bocah-bocah mikir melok endi sing biayae murah. Nag wes kadong melok terus dipekso koyok ngunu mesti marakno gelone bocah-bocah. Opo maneh nang daerah gonanku roto-roto sing sekolah iku anake wong tani dadi yo rodok ngabotno. Padal jarene ngunuku kan oleh Bos tapi kok bose ora onok buktine.


Saking acara study tour sekolah, kula nembe ngertos menawi sabana alias padang rumput ingkang biasanipun saged dipunpanggihi wonten daerah ingkang cuacanipun langkung garing kados daerah Indonesia sisih timur ugi saged dipunpanggihi wonten Bali.Bayangan bab Bali ingkang kathah sawah ingkang werninipun katon ijo royo-royo langsung ical nalika sampun nate plesir ingkang naminipun Savana Tianyar menika. Kula boten nate mikir Bali ugi gadhah savana kados menika. Padang rumput ingkang amba katon endah lan unik. Gunung Agung ingkang nambah endahing pemandangan saged dados latar belakang foto ingkang menarik. Raosipun boten sia-sia study tour tebih wonten Bali. Panggonan ingkang dipunrawuhi sedaya unik, endah lan boten mboseni.


Kisahku sing dijak nginep nang gunung karo dulurku sek berlanjut. Selama hampir sak minggu aku nang kene, aku dadi maleh kulino. Wes ngono nang pegunungan iku angine sueger pol, gak koyok nang kota sing akeh polusine. Cuma siji tok sing tak keluhno, dalanane iku nanjak kabeh. Koyok dino iki, aku dijak dulurku gawe jogging nang daerah omahe. Jare mek sak km tok, gak adoh. Aku sing wes kulino mlaku adoh nang kene dadi ngeiyoni ae. Dadakno dulurku iku ngajak jogging nang dalan sing nanjak puol. Mergo iku, buru seprapat dalan aku wes nyerah. Ndelok dulurku wes jogging tutuk adoh, aku milih gawe mbalik omah ae timbang semaput nang tengah dalan.